ELHUYAR Basque Research - Albistea: UPV/EHUko ikertzaile batek antxoaren adina zehaztasun handiagoz neurtzen duen metodologia bat proposatu du\nHasiera > Albisteak > UPV/EHUko ikertzaile batek antxoaren adina zehaztasun handiagoz neurtzen duen metodologia bat proposatu du\nUPV/EHUko ikertzaile batek antxoaren adina zehaztasun handiagoz neurtzen duen metodologia bat proposatu du\nNoiz argitaratua: 08/03/12 | Kategoria: Ikerketa | Gaiak: #Biziaren zientziak\nPablo Cermeño Villanueva , P. Cermeño\nAntxoaren adina hiletan edo astetan, zehatz-mehatz, neurtzea ahalbidetzen duen metodologia bat proposatzen du Pablo Cermeño Villanueva biologoak Euskal Herriko Unibertsitatean (UPV/EHU) aurkeztutako lan honek. Antxoaren hasierako hazkuntza-faseen ikerketetan lagundu dezake.\nEuropako antxoa (Engraulis encrasicolus, Lineo 1875) kostaldeko espezie pelagiko garrantzitsu bat da.Arrantzaren euskarri sendoa izateaz gain, itsasoko kate trofikoaren oinarrizko osagaia da. Arrain txiki honek berezitasun hauek ditu: bizi-ziklo laburra, urtaroen araberako migrazioak, hazkuntza-tasa altuak, ugalketa-adin goiztiarra, errunaldi luzea eta sardak osatzeko joera. Horren guztiaren ondorioz, gorabehera handiak izaten dira urtetik urtera antxoa gazteak zenbatzean, oso kalteberak baitira inguruneko kondizioetan.\nEuropako antxoaren harrapaketak beherakada nabarmena izan du azken hamarkadetan. 1965an 83.615 tona arrantzatu ziren; 1982an, berriz, 4.456 tona, eta 2005ean 950 tona, besterik ez.\nGai horri buruzko doktore-tesia egin du, hain zuzen ere, Pablo Cermeño Villanueva biologoak, Euskal Herriko Unibertsitateko (UPV/EHU) Zientzia eta Teknologia Fakultatean. Lan horretan, antxoaren adina hiletako edo astetako zehaztasunez —eta ez urtetako zehaztasunez— neurtzea ahalbidetzen duen metodologia bat aurkezten da. Horrek antxoaren hasierako hazkuntza-faseen ikerketetan lagundu dezake. Hasierako hazkuntza-fase horiek eragiten diote gehien arrainaren biziraupenari, eta, ondorioz, zenbaketari.\nDoktore-tesiaren izenburua hau da: Analysis of the microstructure of the otoliths for growing and recruitment. Application to the European anchovy (Engraulis encrasicolus) in the Bay of Biscay (Otolitoen mikroegituraren azterketa hazkuntzan eta zenbaketan, Bizkaiko Golkoan Europako antxoari (Engraulis encrasicolus) aplikatua). Doktore-tesi horren zuzendaria Mediterraneoko Ikerketa Aurreratuen Institutuko (IMEDEA) Beatriz Morales-Nin izan da, eta ikertzaileak AZTI-Tecnalia Fundazioan garatu du doktore-tesia, Andrés Uriarteren babespean. Lan hori Zoologia eta Animalia Zelulen Biologia sailean aurkeztu du eta bikain cum laude kalifikazioa lortu du.\nPablo Cermeño Villanueva Biologian doktorea da, Euskal Herriko Unibertsitatean. Gaur egun, AMBARen (Itsas Faunaren Ikerketarako eta Babeserako Elkartearen) sortzaileetako bat eta lehendakaria da, eta World Wild Foundation-erako (WWF) ere lan egiten du.\nEguneroko hazkuntza-teknikek hazkuntzaren alorreko zenbait alderdi ezagutzeko eta horien eta ingurumenaren arteko elkarrekintzak ezagutzeko aukera eskaintzen dute. Teknika horiek garatu dira, hain zuzen ere, lan honetan, eta, ondorioz, Europako antxoa Bizkaiko Golkoan nola eta noiz batzen den argitzen lagunduko du. Hazkuntzaren lehen fasetan hazkuntzaren eta hilkortasunaren artean dagoen harremana ulertzen ere lagunduko du.\nAntxoa gazteen adina egunetan zehaztuz gero, lor daiteke jakitea gazte edo larba fasea igaro duten horiek zer hilabetetan jaio diren. Datu horiek urtetik urterako datuekin alderatu ez ezik, urtean zehar gertatzen diren gorabeherak ere ezagut daitezke. Aldaketa horien eta kondizio ozeanografikoen arteko erlazioa ere ezagut daiteke.\nDoktore-tesi honen helburua izan da teknika hori Europako antxoaren ikerketarako eta kudeaketarako garatzea eta aplikatzea. Horretarako, espezie horretan lehenengo aldiz balioetsi dia hazkuntza-eraztunen eguneroko eraketa, zenbait markaketa kimiko eginez gatibualdian. Kaltziozko konplexu disolbagarri baten laguntzarekin egiaztatu dute antxoa gazteek nahiz helduek hazkuntza-eraztun bat sortzen dutela egunero haien otolitoetan; gatibualdi laburretan bai, behintzat.\nEgunero-egunero otolitoetan metatutako hazkuntza-eraztun horiek eguneroko hazkuntzaren berri ematen duen patroi bat osatzen dute. Patroi hori ekortze-mikroskopio elektronikoaren nahiz mikroskopio optiko baten eta irudi-analizagailu baten laguntzaz aztertu dute. Hala, antxoaren adinaren irakurketa eguneka egiten duen metodologia proposatzen du lan honek. Metodologia hori baliagarria izan liteke gainerako ikertzaileentzat ere. Metodologia horri esker, Europako antxoaren lehen hilabeteetako hazkuntza-kurba lortu dute.\nPablo Cermeño Villanueva, P. Cermeño


forma=ezean 2 sarreratan aurkitu da.\n1 Aipatzen den ekintza ezeztatzen duen hitza. (Aditzaren partizipio burutuaren eskuinean doa). Oker txarren bat izan ezean: izaten ez bada. Geuk egin ezean, ez du inork egingo.\n2 (-ik atzizkiaren eskuinean). Hoberik ezean, hura hautatu behar izan zuten: hoberik ez zenez, hura hautatu behar izan zuten. Beste aukerarik ezean, amore eman zuten.\nHiztegi Batuko Lantaldea: Z3:HBB 1994-07-07 Azpisarrera gisa onartzekoa\ngeuk egin ezean, ez du inork egingo; besterik ezean, lehengo arlotearena esan beharko.\na) geuk egin ezean, ez du inork egingo; b) besterik ezean, lehengo arlotearena esan beharko


DEIA - 2018(e)ko ekainaren 13a, asteazkena - 10:33etan eguneratua\n‘La reunión en Danza (RED)’ Asturiaseko dantzaren profesionalen elkartearen, Kantabriako Movimiento en Red elkartearen eta Euskal Herriko Bizidantza elkartearena.Asturias, Kantabria eta Euskal Herriko dantza-profesionalen hiru elkarte horiek batzen ditu proiektuak. Sorkuntzari, publiko berrien sorrerari eta hiru elkarteen arteko sareko lanari eta elkarlanari laguntzea da ekimenaren funtsa.\n‘Tan cerca de ellas’ Asturiaseko Arkitektoen Elkargo Ofizialaren, Kantabriako Arkitektoen Elkargo Ofizialaren eta Euskal Herriko Arkitektoen Elkargo Ofizialaren Bizkaiko ordezkaritzarena.Kultura eta sorkuntza-arloko elkarlanerako proposamena, emakume arkitektoen eta artisten lana orokorrean gizarte guztiari ezagutaraztea xede duena. Erakusketa bat antolatuko da eta Santanderren, Bilbon eta Gijonen ikusi ahalko du jendeak. Horrez gain, mahai-inguruak, hitzaldiak eta topaketak ere izango dira emakumeen lan arkitektoniko eta artistikoek duten balioa agerian uzteko eta emakumeek arlo horretan hiru hirietan izandako rola ezagutarazteko.\n‘El arte como sistema de cambio social. Accesibilidad en el arte urbano’ María Menéndez Iglesias eta Luis Olasorena.Elbarrientzat artea irisgarria izatea sustatu nahi du proposamen honek. Gai honi buruz hausnarketa egiteko jardunaldi bat izango da Santanderren eta, horren ostean, hiru hirietan esku-hartze artistiko irisgarri bana izango da.\n‘Tres en raya: cultura-juego-lectura’ El bosque de la maga colocrí liburu-denda, Gil liburu-denda eta Detalleres-ena.Jolasaren bidez liburuak eta irakurzaletasuna sustatzea da ekimenaren xedea. Hiri bakoitzean bederatzi espazio ezberdinen zehar ibilbide bat izango da. Lau eta hamabi urte bitarteko umeentzat da eta ehunen bat familia izango dira horren onuradunak.\n‘Tres ejercicios de tiro’ Cristina Ojea Calahorra, Alexandra García Núñez eta Miriam Isasi Arcerena.Miriam Isasik egonaldia izango du Espacio Creativo Alexandra delakoan arte-produkzioko proiektu honi esker. Ekoizpen eta ikerkuntza artistikoan zentratutako lana hiru hiriburuetan ikusi ahalko da, mahai-inguru eta performance-jarduera zenbait eginez. Miriam Isasik Gijonen izan zuen egonaldi bati eta horri jarraipena ematen dio proiektuak;eta horren emaitzak Espacio Creativo Alexandran ikusi ahalko dira.\n‘Nortocircuito’ Alejandra Tassis Proyecto Pilotu, Les Naves eta Centro Cultural Europeo Eurekarena.Arte garaikidearen elkarlanezko ekimena da Nortocircuito, musika elektroniko, bideo-sorkuntza eta performancean oinarritutakoa, baliabideak metatu eta diziplina horien historia Santandarren eta Gijoen zabaltzea xede duena.


Google-k aldatu egin du pribatutasuna: nola eragingo digu guri? | Aldizkaria | EROSKI CONSUMER\nJordi Salas, Nutrizio eta Bromatologia arloetako katedraduna Rovira i Virgili Unibertsitatean, Reus-en\nGoizeko eta gaueko zaratak\nMartxotik aurrera, bere zerbitzu guztien 60 pribatutasun-politikak bateratu egin ditu Google-k, eta bere mesedetan gurutzatzen du erabiltzaileen informazio pribatua\nGoogle-k aldatu egin ditu berriki bere 60 zerbitzu eta produkturen erabilera- eta pribatutasun-baldintzak. Zerbitzu guztietan erregistratuta dauzkan erabiltzaileen datuak bateratu nahi ditu (Gmail, Youtube, Picasa...), bezeroak hobeki ezagutzeko aukera emango baitio horrek. Horixe da konpainia horren estrategia, baina legezkoa al da?\nAldaketa horrek milioika erabiltzaileri eragingo die, halakoxe hedadura lortu baitute Ameriketako Estatu Batuetako erraldoiaren zenbait produktuk. Gmail zerbitzuak, adibidez, 350 milioi erabiltzaile aktibo dauzka erregistratuta (30 egunetik behin, gutxienez, beren kontuetan sartzen direnak). Dena den, salbuespenak ere badira, Google-ren zenbait zerbitzu ez baitira aldatuko; besteak beste, Google Chrome nabigatzailea edo Google Wallet, ordainketak egiteko pasarela.\nNola eragingo die erabiltzaileei?\nAldaketa horrekin, Google-k bateratu egingo ditu bere zerbitzuetan erregistratuta dauden erabiltzaileen datu pertsonal guztiak. Orain arte, nahiz eta Youtube eta Gmail zerbitzuak enpresa berarenak izan, erabilera- eta pribatutasun-baldintza desberdinak zituzten, eta datuak ere ez ziren gordetzen datu-base berean. Aldaketa horrek ez die eragingo, hala ere, Google-ren zerbitzuak erregistratu gabe erabiltzen dituztenei.\nErabiltzaileei buruzko informazio gehiago lortuko al du Google-k?\nGoogle enpresak dioenez, pribatutasun-politika berria ez dute abiarazi erabiltzaileei buruzko informazio gehiago eskuratzeko, lehendik daukatena zentralizatzeko baizik.\nZer lortu nahi du datu pertsonalak bateratuta?\nAldaketa horrekin, Google-k hobeki ezagutu ahalko ditu bere erabiltzaileak, eta horrek aukera emango dio norberaren zaletasunen araberako publizitatea bidaltzeko eta zenbait zerbitzu hobetzeko (bilaketa espezializatua, adibidez). Erabiltzaile bati buruz dituen datu guztiak gurutzatzeko modua edukiko du, eta eskaintzen dituen zerbitzu desberdinen esperientzia hobetu. Enpresak emandako azalpenaren arabera, erabiltzaile batek bilera baten oharra idazten badu Google Calendar-en eta zerbitzua ohartzen bada erabiltzailea ez dela iritsi bilera-lekura adierazitako orduan, abisu edo jakinarazpen-ohar bat bidaliko dio automatikoki.\nZer-nolako datuak gordetzen ditu Google-k?\nGoogle-k gure argazkiak erabiltzen ditu, posta-helbidea, telefonoak, txatean argitaratzen ditugun mezuak, konektatzeko erabiltzen ditugun IP konexioak, bilaketen historia edo bankuko datuak. Datu pertsonalak esaten dugunean, pertsona baten bizitza pribatuari, profesionalari edo publikoari buruzko informazio guztiaz ari gara. Izan daiteke izena, abizenak, argazkiak, posta-helbidea, telefonoak, Google-n argitaratu dituen mezuak, azken hilabeteetan norabait konektatzeko erabili dituen IP helbideak, bilaketen historia, edo bankuko datuak, baldin eta Google-ren ordainketa zerbitzuak erabili baditu. Ildo horretan, oinarrizko eskubidetzat jotzen da datu pertsonalak babestea (halaxe esaten du Europako Batasuneko Oinarrizko Eskubideen Agiriak).\nZer egin dezakete erabiltzaileek?\nGoogle-ren produkturen batean erregistratuta dauden erabiltzaile guztiek onartu egin behar izan dituzte zerbitzuak ezarri dituen klausula berriak. Ez dute aukerarik klausula jakin bat ezesteko; guztiak onartu behar dituzte Sareko zerbitzu horiek erabili nahi badituzte. Beraz, onartu nahi ez dituenak zerbitzua uztea du irtenbide bakarra.\nAldaketa horiek ba al dute eraginik Android zerbitzuaren erabiltzaileengan?\nAndroiden lehen bertsioetan, nahitaezkoa zen Googleren erabiltzaile gisa izena ematea. Bertsio berriagoetan, ordea, enpresa horretako erabiltzaile erregistratua izan gabe ere aktibatu daiteke zerbitzua. Beraz, telefonoan instalatuta dauden aplikazio eta zerbitzuei soilik eragiten diete aldaketek, Google-renak direnei, jakina; adibidez, Gmail-i. Kasu horretan, pribatutasun-politika berri horrekin, Google-k eskura izango ditu telefonoaren datuak: modeloa, sistema eragilearen bertsioa, telekomunikazio-operadorea eta erabilitako sare mugikorrak eta wifi sareak. Deiei eta bidalitako mezu motzei buruzko datuak ere eskuratu ahalko ditu.\nNola hobetu pribatutasuna edo nola deskargatu Google-k gordeta dituen datuen kopia bat?\nGoogle-k zenbait tresna eskaintzen ditu zerbitzuetako pribatutasuna kudeatzeko. Besteren artean, aukera ematen du datuak kontrolatzeko eta zenbait solaskideri datu pertsonaletarako sarbidea mugatzeko. Google-ren erabiltzaileek artxibo konprimitu bat deskarga dezakete, non agertuko baitzaie enpresa horrek bere zerbitzuetan gordea daukan informazioa: mezuak, dokumentuak eta argazkiak, adibidez.\nGoogle-k partekatu al ditzake datuak hirugarren batzuekin? Adibidez, enpresekin, erakundeekin eta gobernuekin?\nGoogle-k adierazi duenez, ez dute aldaketarik egin pribatutasunaren inguruko oinarrizko printzipioetan. Beraz, informazioa saltzen eta hirugarren batzuekin partekatzen jarraituko du. Erabiltzaileek aukera dute erabakitzeko Google-k gordeta dauzkan datuetatik zein jarri litezkeen hirugarrenen eskuetan eskaintza eta zerbitzu pertsonalizatuak jasotzeko. Besteak beste, erabiltzaileak onespena eman dezake zenbait datu konbina daitezen: adibidez, Double Click publizitate-zerbitzuak gordeta dauzkan datuak -cookie-etan gordetzen ditu erabiltzailearen ordenagailuak, Interneten nabigatzerakoan-, eta Google-k erabiltzailearen inguruan dauzkanak. Dena den, auzitegiek eskatzen badizkiote edo ikerketa batean behar badituzte, tokiko legediak behartu egiten du Google datu horiek dagokion agintaritzaren esku jartzera.\nSegurua al da aldaketa hori erabiltzaileentzat?\nGoogle-k azalpenak eman dituen arren, aldaketa horiek susmo dezente eragin dituzte Europako Batasunean. Datuak babesteko agentziak biltzen dituen lantaldeak informazio gehiago eskatu dio konpainiari, aldaketa horiek zer-nolako eragina eduki dezaketen ikertze aldera. Europako Batasuna, uneotan, datuak babesteko araudi berri bat lantzen ari da, kide diren estatuetan indarrean dauden lege eta arauak bateratzeko balioko duena. Batzordearen aginduz egindako inkesta batek dionez, europarren % 72k uste dute enpresek gaizki erabiltzen dituztela haien datu pertsonalak.\nPDF: Egin klik hemen honako ekintza hau burutzeko: Informazio hau PDF bertsioan jaitsi (604 Kb)


Debarroa - Lekuak - EODA\nDebarroa\t(-a) (Ibarra)\ndeba harro[a], cuenca del deva, deba-lenitz - (1974) LIZ.LUR , 14, 24 (mapa), 31, 32-33, 41. or.\nBarduloak: gaurko Gipuzkoa, Oiartzunaldea eta Deba harroa izan ezik; eta gero Arabaren zati bat, baina herrialde hontan ez dago hainbeste zihurtasun. Itsalaldean bai, greziar eta erromatar geografoek diotenez, barduloak Deba hibaitik Oiartzungo hibairarte, gaurko Pasaiararte, bizi baiziren […] Hirigintza planetan 1.330 Ha. daude industria poligonoetarako, lehen herri barruetan dauden industritatik landa, eta horietatik 312,2 Ha. Abadiñoko lurretan. Gehiegizkoa seguru asko, eskualde hontako baina Deba Harroan dagoen Ermuko hiriaren hazkuntza gehiegizkoa den bezala, alde guztietatik munstro itsusi bat baita […] Deba harroa // Erderaz Cuenca del Deva deitua. Bilbo Handia kenduz gero, Euskal Herriko industria eskualderik inportanteena. Administrazgoz, gehienbat Gipuzkoarena; bizkaitarra hizkuntzaz. Deba Harroak, beste euskal herrialde oso batek baino bizilagun, bizitasun eta ekonomia indar gehiago du. // Herri hauek hartzen ditu: Lenitz haranean, Lenitz-Gatzaga, Eskoriatza, Aretxabaleta eta Arrasate; Oñati; Bergara, Antzuola, Elgeta; behinolako Markinako eskualdean, Eibar, Soraluze eta Elgoibar; itsas hegian, Motriku eta Deba. Hauek denok Gipuzkoan. Araban, Aramaioko harana; eta Bizkaian, Ermua eta MaIlabia. // Azken kontaketan, orain hiru urtekoan, harnasei udal horien artean 143.481 bizilagun zituen. Zabaleran 578,56 km2. // Euskal Herrian, norbaitek falta baldin badu estudio oso bat, Deba Harro honek falta du, alafede. Industria guipuzcoana de la cuenca del río Deva - 1956-1957, da ezagutzen dugun lan bakarra, alderdi batena bada ere. Egia esan, badago beste lan interesgarri bat Industria herri baten azterketa - Arrasate eta bere etorkizuna; baina hau Arrasateri begira egina dago edo, behintzat, honen inguruari begira. Gure ustez, Deba Harroak ez du batasun sentidurik hartu oraindik, eta hori argi ikusten da herri zerbitzuetan ere: "sanitaria hiri" bat izateko beste bizilagun badu; baina, bat gaixotzen bada, Donostiaraino joan bear du edo Bilboko klinika batera. Era berean beste zerbitzu askotan. Egia da non jartzean egongo litzatekeela hauzia batzuentzat; baina, ekonomia herri nagusiak Eibar eta Arrasate badira ere, erdikoa –administrazgo eta zerbitzu hiriburua- Bergara denik ezin uka daiteke. // Deba Harroak batasun apurrik balu, bere Komertzio eta Industria Ganbara ere behar luke. Probintzia bakoitzean bat bakarrik dagoela esango du norbaitek. Hori ez da egia: bada, Espainiako Estadu barnean, Ganbara biko probintzia bat baino gehiago; eta Baionako Ganbarak, Lapurdi eta Nafarroa Beheratik landa, St. Martin-de-Seignaux-ko kantonamendua ere egoki hartzen du, Landesko departarnenduarena izanarren. Era berean joka lezake Deba Harroak, Ermua, Mallabia eta Aramaio hartuaz. Bergarako lehenengo Real Seminario delakoa gaur erdi hutsik dago, Deba Harro guztiaren Ganbara eta gainerako zerbitzuen egonleku aproposa izateko moduan. // Eibarko industriaren bultzakada Durango alderuntz zabaldu da askok ez dakien beste, eta Markinaldera zabaltzeko ere badu indar. Era berean, Arrasate, gaurko bere dinamikari esker ("Langileen Kutxa" eta abarrekin), Deba Harro garaiaren buru dugu, haren izena Euskal Herri guztira zabaltzen delarik. Oñatik berriz, gure herrialdeen arteko (batez ere, Bizkaia eta Gipuzkoaren arteko) insolidaridad crónica -Azaolak ongi deitzen duenez- eman izan ez balitz, Euskal Unibertsatea, edo Euskal Unibertsitate lehena, izan behar zukeen […] Gorbealde-ko eskualdean hiru aldetara daude herriak. Zuia eta Urkabustaiz haranetakoak, lehen esan bezala, Osingani edo Baia hibairuntz; Aramaiokoak, Oleta izan ezik, Deba Harroruntz; Legutiano (VilIareal) eta Zigoitiakoak Lautadaruntz [...] Etorkizun hobereneko herria Legutiano da, Deba Harroko, Durangoaldeko eta Arratia-Bilboaldeko bidegurutze aproposean baitago, Gasteiztik 16 km-ra; hemendik hurbilegi beharbada hazkuntza lasaiago bat izateko. Legutianok baditu bere IfarraIdean bi herri, Bizkaikoak izan arren, harremanez Gasteizi lotuak eta geografiaz arabarrak: Otxandio eta Ubidea\ncuenca del deva: debarroa - (1976) E.EUS.LIZ.KN , Euskera, XXI (1976, 1), 300. or.\nDebarroa (-a) - (2004) ARAUA.140 , Euskera, XLIX (2004, 2), 1020. or.\nOharra: Gogoratu behar da bukaerako -a artikulua dela. Hortaz, erabil bedi: Debarroa, Debarroarekin, Debarroan...; baina Debarroko, Debarrotik, Debarrora... Era berean, izen honek bere azken -a galtzen du ondoan beste determinatzaile bat edo adjektiboa daramanean; adibidez: Debarro maitea, Debarro osoan, Gure Debarro hau…\nETRS89 30T X.545749 Y.4776808\nLon.2º26'9"W - Lat.43º8'36"N


Lurraldebusek ohiko autobus zerbitzua eskainiko du Azpeititik Kilometroetara joateko - Uztarria (Azpeitia)\n2019ko urr. 3a, 12:42\nIgandean ospatuko da Gipuzkoako ikastolen aldeko festa Zarautzen, eta garraio publikoa erabiltzea gomendatu dute antolatzaileek. Egunean zehar, sei autobus abiatuko dira Zarautzera, eta handik itzultzeko azken autobusa 21:05ean izango dute herritarrek.\nKilometroak Gipuzkoako ikastolen aldeko festa izango da datorren igandean, hilaren 6an, Zarautzen, eta ohi bezala, antolatzaileek garraio publikoa erabiltzea gomendatu diete herritarrei. Lurraldebusek adierazi duenez, Azpeitian ohiko autobus zerbitzua eskainiko du egun horretan, eta zuzeneko zerbitzuari dagokionez (Azkoitia-Zarautz), hara bertaratu nahi dutenek honako ordutegi hau izango dute: 09:20, 11:20, 13:20, 15:20, 18:20 eta 20:20ean abiatuko da Zarautzerako autobusa Azpeititik; Zarautzen, berriz, autobusak 10:15, 12:05, 14:05, 16:05, 19:05 eta 21:05ean hartuko du Azpeitirako bidea.\nTren zerbitzuari dagokionez, berriz, 15 minutuero egongo dira, bai Donostia-Bilbo noranzkoan, bai Bilbo-Donostia noranzkoan. Zentzu horretan, ohar garrantzitsua eman dute: Bilbo aldetik datozen trenek, herriguneko geltokian bakarrik egingo dute geldialdia, eta berriz Bilbo aldera aterako dira.\nHorrez gain, antolatzaileek jakinarazi dute Kilometroen egunean hainbat aparkaleku gune egongo dela erabilgarri igandean. Autobus berezientzat, esaterako, Asti futbol zelaioko aparkalekua aukeratu dute. Aparkaleku horiek betetzen badira, Salberdingo aparkalekura bideratuko dituzte autoak. Azkenik, aparkaleku hori ere betez gero, Abendañon aparkatu beharko dute ibilgailuek.\nOinez ibiltzeko arazoak dituztenentzat aparkalekua San Pelaion egongo da, ibilbidetik oso gertu. Zehazki esateko, Garden izenez ezagutzen den eremuan. Gainera, DYAk lagundu egingo die beharra duten pertsonei Mollarriko gunera iristen, Kilometroen ibilbideko bigarren gunera, hain zuzen.\nKilometroek eragingo diote herri barruko zirkulazioari ere. Aldaketa nabarmenena, egun horretan 08:00etatik 20:00etara itxita egongo dela Nafarroa hiribidea (hau da, errepide nagusia) San Pelaioko biribilgunetik hasi eta parrokia pareraino. Zerbitzu publikoko ibilgailuek bakarrik izango dute.\nJarraipen berezia Urola Kostako Hitzan\nGipuzkoako ikastolen festaren jarraipen berezia egingo dute igandean Urola Kostako Hitza zein Zarauzko Hitza hedabideek, urolakostakohitza.eus eta zarauzkohitza.eus atarietan, hurrenez hurren.


Euroeskualdetik | Enbata\nHarrera / Artikuluak / Iritzia / Ikus Puntuak / Euroeskualdetik\n« “COP21 : Nous allons défier le discours officiel”\nOn lâche rien ! Alternatiba solidaire des victimes et de leurs familles »\nAndde Sainte-Marie(E)K EGINA | Argitaratua: 2015/11/16\nAldaketaren aldeko lau alderdiek (Geroa Bai, EH Bildu, Ahal Dugu eta Ezkerra) osatu gobernuak desmartxa politiko berriari eusten dio. Bide hortan urrats garrantzitsu bat gehiago egin du Uxue Barkosen gobernuak EAE/Akitania euroeskualdean berriz sartzea galdatuz. Euroeskualdeak bere ahalmenetan baditu hainbat giltza eta programa Euskal lurraldeen garapenerako. Zergatik ez giltza eta programa horiek aktibatu herri ikuspegi batetik ? Udalbiltzak adibidez urratsa eman du “Mugaz gaindi Europatik Euskal Herrira” azterketa lana bultzatuz eta plazaratuz.\nNafarroako gobernu berriak ofizialki berriz Euroeskualdean sartzeko galdea egin du. Gisa batez molde hortan euskal herritar guziak batzen dituen espazio politikoa bilakatuko da gune hori. Euskal Autonomia Erkidegoa, Akitania eta Nafarroak elkarlana bultzatuko dute heldu den primaderatik harat. Hunen epizentroan nolabait Euskal Herriko zazpi herrialdeak kokatuko dira. Hinki hanka hastapen batean Ipar Euskal Herriaren egituraketa dela eta… Euroeskualdea proiektu kolektiboa eta partekatua izaiten ahal litaike Europako Batasunaren barnean. Ikuspegi europear eta global batetik, tokian tokiko gisa eragitea izanen du seguraski bere desafio haundienetarik bat. Abertzale sentitzen girenek kontzientzia badugu edo izan behar ginuke zazpi herrialdez osaturiko espazio komun baten kide girela. Bainan abertzale sentitzen ez den herritarrari nola sentiarazi espazio berdin berdinaren kide dela ?\nHainbat moldeen artean, agian Euroeskualdea bada ere tresna sentipen horren areagotzeko Euskal herritargo ainitzaren gogoan. Hamarkada batzuk dira jada Euroeskualdeak sortu zirela han hemenka Europan zehar, tarte hortan hemen ainitzek arrazoin ezberdinengatik gaia baztertu eta urrunekotzat utzi zuten, egoera politiko latz eta “anormalizatu” batengatik edo…Europar Batasun lauso baten tresnak erabiltzea ez da premiazkotzat hartu urteetan zehar. Iduri luke azken hiruzpalau urte hauetan ikusmira eta ikuspegiak aldatuz doatzila. Euroeskualdeak bere ahalmenetan baditu hainbat giltza eta programa Euskal lurraldeen garapenerako. Zergatik ez giltza eta programa horiek aktibatu herri ikuspegi batetik? Udalbiltzak adibidez urratsa eman du “Mugaz gaindi Europatik Euskal Herrira” azterketa lana bultzatuz eta plazaratuz. Ikuspegi ausart eta pragmatiko batetik ahal litaike baliatu Europak bultzatu hurbileko egituretaz. Bere oinarrizko testuetan alabainan hunek helburutzat dauka lurralde ezberdinen arteko desorekak guttitzea eta nolabaiteko integrazioa lortzea. Logika hori gure Euroeskualdearekin muturreraino eramanez, ez ote dugu lortuko emeki eta segurki estatuen edo, hobeki erran, bi estatuen itzala ttipitzen ? Premiak eta ahal humano zoin politikoak bertan metatuz Euskal lurralde osorako lankidetza eremu eraginkor bilaka daiteke Euroeskualdea.\nEz da dudarik Euskal Herria egituratzeko moldeetan, hainbat mota aktibatu daitezkeela. Baliteke azkena ez bainan lehenetariko bat izaitea gugandik hurbilen dugun Euroeskualde hau. Euskal Herria errealitate sozial, historiko, kultural eta ekonomikoa dela eta abiapundurako egituraketa bat behar duela herri espazio bizi gisa gerorako desafioeri buru egiteko, hau izan daiteke ere euroegitura hunen zeregin nagusietarik bat.\nErrealitate politiko bat bilakatzeko bide oraindik luzean eman beharreko urratsa, dudarik gabe. Helburu horren lortzeko hobe begirune premiazkoak huntan emaitea. Nafarroa jokoan sartzeak bultzada berri bat eman liezaioke aipatu izpiritu horri. Eta nola ez aipa, agian gero hurbil batean Ipar Euskal Herriko Elkargoak ekar liezaiokeen biper eta gatza saltsa horri. Europar entitate juridikoari oraindik Euskal kutsu zerbait gehiago. Aipatu beharrik ere ez Euroeskualdearen baitan Eusko Jaurlaritzak eta Nafarroako gobernuek atxikitzen dutela botere legegilea bete betean. Zer nolako sinesgarritasuna ez ote dio emaiten botere legegile horren aktibatzeko ahalmenak Akitania bezalako subjektu baten parean !\nPolitika fikzioa eginez kokapen aski koherentea luke ere “munstro” horien erdian edo saihetsean Ipar Euskal Herriko Elkargoak. Agian aski fite ikas lezake ere bere auzoetarik, adibidez botere legegilearen onura eta probetxuetaz. Hainbat adibide beraz azpimarratzeko Euroeskualdeak bere baitan dauzkan egituraketa puzzle ezberdinetaz eta erronka aktibatze ahalmenetaz. Gauza jakina dugu heldu den primadera baikorki loretsua izanen duela Euroeskualdeak Nafarroako etxe sartzearekin. Hea ba anartean negu hotzeko izotz ondoko eguzkiak udaberriraino helaraziko duen Ipar Euskal Herriko Elkargoaren loratzea?\nPosted 16/11/2015 at 19:04 | Permalink\nPozten naiz ikustea Argitxu Etxandik Europako Parlametuko nire bulegoan eginiko lana etsenplu egoki moduan aipatu izana Anddek


Kultur Leioa Liburutegia: Saguak eta gizonak irakurle klubean\nSaguak eta gizonak irakurle klubean\nEgilea Kultur Leioa Liburutegia los 7:45 PM\n— Arraroa da zuek biok elkarrekin ibiltzea.\nSlimen gonbita patxadatsua zen, konfiantzaz hitzegin ziezaion.\n— Zer du arraroa, ba? —galdetu zion Georgek, defentsiban.\n— Ez dakit, ba. Rantxoetako mutilek ez dute normalean elkarrekin bidaiatzen. Ez ditut ia inoiz ikusi bi morroi elkarrekin bidaiatzen. Badakizu nola dire kontuak: rantxoan agertzen dira, ohea ematen diete eta hilabetez jarduten dute lanean; gero, lana utzi, eta bakarrik alde egiten dute. Badirudi ez zaiela inopr inporta. horrexegatik diot: arraroa da elkarrekin ibiltzea haren moduko zoro bat eta zure moudko tipo azkar bat.\n— Ez da zoroa —esan zion Georgek—. Ergel hutsa da, baina ez dago burutik jota. Eta, ez pentsa, ni ez naiz horren azkarra, ze, bestela, ez nintzateke ibiliko berrogeita hamar dolarren eta janaren truke garagarra kargatzen. Azkarra banintz, buru apur bat edukiko, banu, neure txokoa edukiko nuke honezkero, eta neure uzta batzen ibiliko nintzateke, beste inorentzat lan eta lan ibili beharrean, lurrak ematen duena neuretzat jaso gabe.\nSaguak eta gizonak, John Steinbeck\nHilabete honetan, pasadan mendeko hogeita hamargarren hamarkadan Amerikako Estatu Batuetan pairatu zen Depresio Handira bidaiatuko dugu. Errantxoetatik langile besalari modura dabilen bikote batek ezagutaraziko digu Amerikar bizimodua amesgaizto ere bihur daitekeela.\n1937. urtean argitaratu bazen ere, aurrejuzguak, sexismoa eta beste kontu gogor batzuk jorratzen dituen eleberri polemiko hau gaur egungoa dela esan daiteke. Bere egilearen obrarik garrantzitsuenetarikotzat ere jo izan da eta egun, derrigorrezko irakurgai bezala hartzen da AEBetako hainbat eskolatan.\nEz zaitzatela eleberriaren amaiera zapuztu eta zatozte bertan agertzen diren gaiak eztabaidatzera irakurle klubaren bilerara datorren asteazkenean (urtarrilak 21) liburutegiko hemerotekara arratsaldeko zazpi t´erdietan (19:30)\nEzin baduzu bilerara gerturatu, foroan daukazu prestatutako gidoia eta liburuari buruz zure eritzia emateko aukera: litforoa.com/Steinbeck\n0 comentarios: to “ Saguak eta gizonak irakurle klubean ”


Euskara Handi Ideia: Dezagun Ezagutu - BIDEO-TXATA mundu osoan! Herrialde guztietan, atzerriko, mundu osoan.\nJendeak (edozein herrialdetan) gonbidatuta daude formal edo informal get-togethers, dute normalean saiatu egin, beste batzuk lasai eta eroso sentitzenBeraz, behar dute Gizonek, normalean, eskuak astindu, baina denean bakarrik ari dira sartu. Emakumeek, normalean, ez eskuak astindu ari denean sartu elkarri. Emakume bat eta gizon bat sartu dira, eskuak dardarka sortu da emakumea. Estatubatuarrek oso gutxitan astindu eskuak agur esan, bada bakarrik dira enpresa batzuetan.\nBada, nahi zuen, egin ahal izango dute\nHandshaking da arraroa, baizik eta ERRESUMA batuan. Noiz lagunak elkartu Ingalaterran dute bakarrik ukitu euren txanoak. Ez dute astindu eskuak noiz gelditu dira hitz egiteko. Festetan, elkarrizketak eta beste formal eta informal egoerak betetzen duzun pertsona ezezagun eta zeure burua aurkeztu zien, edo dute bere burua aurkeztu behar duzu. Izan ere aurkeztu jendeak dagoeneko ezagutzen duzu beste bat. Erresuma Batua, Britainia Handiko eta Ipar Irlandako erresuma Batua, Britainia Handiko eta Ipar Irlandako kokatzen da.\nOkertu, Hau da, Harreman serio bat.\nFlirtas ir Vyrai bus Laisvi Į.\nbideo-txata erregistroa gabe online video chat batekin neska free chat online Datazio online chat erruleta non neska bat bete video chat Datazio izen-ematea gabe video chat free izen-ematea Datazio doan. datazio gune erregistroa gabe


Aurten ere Euskararen Nazioarteko Eguna ospatu nahi dugu zurekin. Kukuxumusuk Euskararen Egunerako diseinatutako kamiseta lortu nahi baduzu erantzun ezazu 4 galderaz osatutako hurrengo galdetegiari (abenduak 2ra arte). Ondo erantzuten dutenen artean Eusko Ikaskuntzak 180 kamiseta zozketatuko ditu.\nEusko Ikaskuntzako bazkideek aldiz, zozketan parte hartzeko aukera bikoitza izango dute. Horretarako, bazkideek izenaren aurrean EI-SEV siglak idatzi beharko dute, bestela ez dute abantailik izango.\nZein esaldiarekin hasten du bideoan Maialen Lujanbiok bere bigarren erantzuna?\nHemen Hernanin bertsolaritza nahiko jardun bizia izan da...\nBertso-eskolan hasi ginen oinarria sendotuz…\nBarruko esanahiak kaleratzeko gura izatetik…\nDolores Ibarruri emakumeak, zein goitizen jaso zuen?\nLotura hauetatik zeinetan ez da errepikatzen Emiliana Zubeldiaren argazki bera?\nJulene Azpeitiaren inguruan azaltzen diren eduki hauetatik zeinetan ikusgai dago pdf formatuan Azpeitia andrearen informazioa?\nOraingo honetan, Euskal Herriko historia, era batean edo bestean, markatu duten emakume guztiei omenaldia egin nahi izan diegu. Horretarako, Eusko ikaskuntzako bazkidea den Lola Valverde Lamsfus, Euskal Herriko Unibertsitatean Historia Garaikideko irakasle eta emakumearen gaietan adituaren laguntza izan dugu. Hura izan da Euskal Herriko historian, aztarna utzi duten emakumeen hautaketa egiteko arduraduna.\nBestalde, aurreko urteetan bezala, Euskararen aldeko babes mezua uzteko aukera ematen dizugu ere.\nE-Maila (ez da argitaraturik ikusiko) (derrigorrezkoa)\n17 Erantzun “Euskal Emakumeak”\nMikel Etxarri erabiltzaileak dio:\n7 November, 2011 19:50 pm\nGora euskara eta emakumeak!\namaia erabiltzaileak dio:\n7 November, 2011 18:46 pm\nEUSKALDUNA NAIZ ETA HARRO NAGO!!!!\nmaru eriz zabala erabiltzaileak dio:\n7 November, 2011 14:35 pm\neuskara de euskaldun egiten gaituena!\nAuxi erabiltzaileak dio:\n6 November, 2011 19:49 pm\nLandareak lurra behar duen bezala, euskaldunok ere lurra behar dugu. Lur bat bertan garatu, hazi eta fruitua emateko.\nElene Lasa erabiltzaileak dio:\n5 November, 2011 12:34 pm\nEuskaraz bizi egunero\nMartin Lasa erabiltzaileak dio:\n5 November, 2011 12:31 pm\nAna Bengoa erabiltzaileak dio:\n5 November, 2011 12:30 pm\n“euskrz 2zi ny dt”\nMª Celia Estebanez Gerrikaetxebarria erabiltzaileak dio:\n3 November, 2011 23:07 pm\nEuskal Herria euskararen herria, noizbait komunitate honetako biztanle guztiak bere bizitza euskaraz egitea nahiko nuke. Euskara altxor bat da eta betirako izatea nahi dut.\nEuskararen herria interesatzen zait, kantak, dantzak, historia, literatura, tradizioak… nik euskaraz bizi nahi dut.\nEI - SEV Carlos Bustos erabiltzaileak dio:\n29 October, 2011 18:35 pm\nEsther Gambra erabiltzaileak dio:\n29 October, 2011 9:09 am\nHonekin batera gai bat komentatu beharra daukat. Bizkaiako herri batean bizi naiz: Erandion hain zuzen ere. Herri horren hauzo batean (Erandio Goikoan, Goierri, Asua, Faboeta…) euskararen eguna ospatzea pentsatu dugu eta ekintza bat gure emakumeei homenalditxo bat egin nahi dugu. Gure inguruan emakumeak oso garrantzitsuak izan euskara bizirik egoteko eta ez galtzeko… Informazioa bilatzen egon naiz eta ezinik. Irakurri dudanez zeuek badaukazue. Bidaltzea posible izango zen? Panel batzuk ipini nahi genituen…\nMiguel García Bernaus erabiltzaileak dio:\n28 October, 2011 18:38 pm\nEuskara bihotza da eta herria gorputza da!!!\nMaricarmen Rodríguez Lema erabiltzaileak dio:\n28 October, 2011 18:08 pm\nNik Euskaraz, zuk zergatik ez? GORA EUSKARA!\nEI - SEV Ffermina Mariezcurrena erabiltzaileak dio:\nSigamos difundiendo lo poco o mucho que hemos recibido de nuestros abuelos y seamos defensores de ese pequeño legado:EL EUSKERA\nLaura de Arrecifes erabiltzaileak dio:\n28 October, 2011 15:06 pm\nGora euskara eta euskal emakumeak!\nIñigo Uharte erabiltzaileak dio:\n28 October, 2011 14:22 pm\nGora gure hizkuntza!!!\nBlanca erabiltzaileak dio:\n27 October, 2011 23:36 pm\nAgur bero bat sorgin guztiei!!\nLeire erabiltzaileak dio:\n27 October, 2011 21:28 pm


44. ABESBATZA LEHIAKETA - TEE - Tolosako Ekinbide Etxea\n44. ABESBATZA LEHIAKETA\n43 Abesbatza Lehiaketako Irabazleen Zerrenda\nAurtengo txapelketan 12 herrialdetatik datozen 16 abesbatzek parte hartuko dute: Alemania, Estatu Batuak, Erresuma Batua, Filipinak, Finlandia, Frantzia, Indonesia, Irlanda, Letonia, Ukraina. Ahots Nahasietako 7 abesbatza (20 eta 40 abeslari artean) lehiatuko dira Folklore eta Polifonia modalitatetan eta 10 Ahots Talde (4 eta 16 abeslari artean), Musika Erlijioso eta Musika Profanoa modalitatetan. (Ikus egitarau aurrerapena )\nAzken urte hauetan bizi izan dugun krisia saihesteko asmoarekin, programazioan garrantzitsu baina derrigorrezkoak ez diren alderdien mozketak egin izan ditugu: aurkezpen kontzertua, kontzertu berezia, etab… Aurten, ordea, pairatu ditugun mozketak hain krudelak izan dira, programazioan ezinbestekoak eta erreferentzial izan diren jarduerak bertan behera uztera bultzatu gaituztela. Antolatzen dugunok eta baita saioa ikustera etortzen ziren zale guztiok hainbeste maitatzen genuen Haurren Lehiaketaren desagerpenak Tolosako Abesbatza Lehiaketaren bihotza bete-betean ukitzen du. Ikusi besterik ez zegoen, saio hau izaten zela sarrerak agortzen lehena baina edozein kasutan, gure asmoa, ahal dugun bezain laster berreskuratzea da.\nHala ere, 44 urte hauetan lehiaketa antolatzera bultzatu gaituzten idealak bere horretan jarraitzen dute. Horiexek dira urtez urte munduko abesbatza onenetakoak elkartzera bultzatzen gaituztenak eta baita, gure herriko errepertorioko abesti batzuk euskaraz abestera animatzen ditugu, gure euskal kantutegia lau haizetara zabalduaz.\nGainera, Urriaren 20an, Gipuzkoako Abesbatzen Federazioak eta Tolosako Abesbatzen Lehiaketak elkarlanean, Gipuzkoatik datozen hiru abesbatzek parte hartuko duten Topaketa antolatu dute.\nLehiaketako emanaldiez gain, abesbatzek kontzertu desberdinak emango dituzte Euskal Herrian zehar, guztira 70 kontzertu baino gehiago emango direlarik. Kontzertu hauei eta baita penintsula osotik etorritako abesbatza-musika maitaleei esker, giro aparta eta bizia atzematen da lehiaketako egunetan zehar eta asko eskertzen dute parte hartzen duten abesbatzek.\nZentzu honetan, ziur gaude Leidor Antzokia sekulako gertakari hunkigarri eta artistiko baten lekuko izango dela beste behin.


Jon Arostegi bilbotarra, Ekokaleak lehiaketako irabazle\nXXI. mendeko etxebizitzen inguruko jardunaldia egin zuten joan den astean Garaia Berrikuntza Gunean Arizmendi ikastolak antolatuta. Zehazki, CO2 isurketa baxuko eraikinen inguruko hitzaldiak eman zituzte hainbat adituk. Ekokaleak lehiaketako sariak ere banatu zituzten.\nUnibertsitatea eta enpresa batuko dituen proiektu aitzindaria Aretxabaletan\nMondragon Unibertsitateak eta Goiena Komunikazio Taldeak eraikin berria estreinatuko dute Aretxabaletan 2012an. Bertan integratuko dituzte bi enpresek komunikazio, formazio eta berrikuntza egitasmoak, Europa mailan aitzindari eta berritzaile den proiektu batean. Campusean 100 profesionaletik gora bilduko ditu proiektuak.\nPoliclínica Gipuzkoa eta MONDRAGON Health-en arteko akordioa, ikerketa eta osasun arloko formazioa sustatzeko\nKolaborazio hitzarmena sinatu dute osasun prestazioa hobetzeko zerbitzu berri eta berritzaileak sortzeko eta Mondragon Unibertsitatearen bidez profesionalak formatzeko, gaixo eta profesinoalen behar konkretuei erantzuna emanez.\n2.000 euroko saria emango dio MUk euskarazko ikasturte amaierako proiekturik onenari\nSari honen xedea unibertsitateko ikasleen artean eta korporazioko enpresetan, hizkuntza honetan egindako ikasturte amaierako proiektuak bultzatzea da. Izan ere, Mondragon Unibertsitateko ikasleen ahozko hizkuntza eta ikasketetakoa euskara den arren, urtean aurkezten diren ikasturte bukaerako 300 proiektuen % 25 bakarrik idazten dira euskaraz, eta gainerako guztiak gazteleraz idazten dira.\nMaierrek Maier Technology Centre teknologia-zentro berria inauguratu du\nMaierrek, automobilgintza eta etxetresna elektrikoen sektoreetarako osagaien eta azpimultzoen fabrikatzaileak, Ajangizgo Arabieta Industrialdean dagoen Maier Technology Centre bere teknologia-zentro berria inauguratu zuen joan den martxoaren 31n. Espazio berri horrek 5.600 mertro koadro ditu eta Maierreko 115 ikertzaile eta ingeniarirentzat izango da. Eraikinean aipatzekoa da horrek duen kristalezko aurrealdea, Maierren produktu izarra den auto-saretak irudikatzen dituzten xaflekin dekoratua dago.\nTitanioak aeronautika sektorean duen erabilerari buruzko jardunaldia Garaian\nMondragon Unibertsitateko Goi Eskola Politeknikoak, bihar, apirilak 14, aeronautika sektoreko Titanioaren Mekanizazioari Buruzko Jardunaldi bat egingo du Garaia Berrikuntza Gunean (Arrasate), eta nazioarteko dozena bat aditu ariko dira, horien artean Airbus St-Eloi-ko (Frantzia) fabrikazio prozesuetako I+G zuzendaria, David Gaudillere.\n« Aurreko 10 elementuak Hurrengo 7 elementuak » 1 ... 82 83 84 85 86\nLarunbata 4 Min: 3\nIgandea 5 Min: 9\nAstelehena 6 Min: 8


Ardoa neurriz kontsumitzeak dementzia izateko arriskua murrizten laguntzen du. | Consumer\nArdoa neurriz kontsumitzeak dementzia izateko arriskua murrizten laguntzen du.\nArdo beltzarekin bezala, ikerketa zientifikoen arabera, te berdeak arazo kardiobaskularrak prebeni ditzake.\nAste honetan «Neurology»n argitaratutako azterlan zientifiko berri batean azpimarratzen da ardoa neurriz kontsumitzeak lagundu egiten duela dementzia motaren bat izateko arriskua murrizten, Alzheimer gaixotasuna barne.\nThomas Truelsen ikertzaileak zuzendutako eta Danimarkako hainbat erakunde zientifiko eta gobernukok finantzatutako lan honen ondorioen arabera, ardoa erregulartasunez kontsumitzen dutenek dementzia garatzeko bi aldiz arrisku txikiagoa dute. Kopenhagen hirurogeita hamarreko hamarkadaren hasieran bizi ziren 1.709 pertsonaren espediente klinikoak aztertu zituzten eta, hogei urte geroago, 65 urte baino gehiago bete zituztenean dementzia garatu ote zuten ikusi zuten. Adinaz gain, alkoholaren ohiko kontsumoa ere aztertu zen. Bi hamarkadatan,% 83k hainbat dementzia-motaren sintomak zituen.\nDanimarkako ikertzaileek defendatzen duten hipotesia da ardoak dituen substantzia batzuk, flavonoide deritzenak eta giza organismoan eragin antioxidatzaileak dituztenak, izan daitezkeela abantaila horren kausa. Zehazki, ardo beltzak flavonoide ugari ditu, eta hori lehenago ere ikertu dute, eta ondorioztatu dute garun-hodietako eta bihotzeko krisiak ere murrizten dituela.\nZelula-mintzen egonkortasunerako kaltegarriak diren prozesu kimikoak geldiarazteko gaitasuna dute antioxidatzaileek. Duela bi urte baino gehiago, Kaliforniako Unibertsitateko zientzialari estatubatuarrek «American Journal of Clinical Nutrition»n ondorioztatu zuten flavonoideak direla ardo beltzak ematen duen babes-efektuaren erantzule nagusiak, nahiz eta alkoholak kolesterol «ona» (HDL) handitzen ere laguntzen duen. Lan horrek antzeko ondorioak zituzten beste batzuk osatzen zituen.\nOdol-koagulazioa faktore fribinolitikoen araberakoa ere bada, eta faktore horiek endotelio baskularraren jarduerak aldatzen ditu. Ebidentzia epidemiologikoak eta ardo beltzaren babes-efektuen mekanismo posibleak aztertzen dituen lan batean, Txileko Unibertsitate Katolikoko ikertzaileek gogorarazten dute frogatu dela ardoak eta garagardoak, besteak beste, 0,5 g/litrotik beherako alkoholemia-mailan sistema fribinolitikoa aktibatzen dutela eta koagulatzeko joera murrizten dutela. Zirkulazio koronarioaren erregulazioan antzeko garrantzia duen beste faktore bat oxido nitrikoa da (NO), eta, ardoekin, mahats-zukuekin eta oskol-estraktuekin edo mahats-azalarekin egindako lanen arabera, erlaxazio-efektu baskular aktiboa dute, zelula endotelialen presentziaren araberakoa. Era berean, plasman dagoen lipoproteina bat, zeinaren mailek korrelazio positiboa baitute aterosklerosi-arriskuarekin, ardo-kontsumoak eragindako arrisku-faktore gisa ere proposatu da.\nFlavonoideak ere badaude tean, eta hori, ardoan bezala, dieta-iturri garrantzitsua da kontsumitzen dutenentzat. Ardo beltzarekin bezala, ikerketa zientifikoek ondorioztatu dute te berdeak arazo kardiobaskularrak prebeni ditzakeela.\nHerbehereetako ikertzaileek egindako lan batean, ziurtatzen zen ateroesklerosi larria zuten pertsonek hartuko zutela te-kantitate txikiena; aldiz, egunean katilu bat edo bi kontsumitzen zituztenek% 46 aukera gutxiago zituzten arterietan gantz-biltegiak eratzeko.\nAlbert Szent-Györgyi ikertzaileak 1930ean lehen flavonoideak isolatu zituenetik, lau mila baino gehiago zehaztu dira, eta uste da oraindik beste asko daudela identifikatzeko.\nardo dementzia kontsumo


Gailu medikoen fabrika, hornitzaileak - Txinako gailu medikoen fabrikatzaileak\nFabrikako prezioak UL 22.2v 900mah analisi gailua X izpien bateria paketea onartu du\nFabrikako prezioak UL homologatutako 22.2v 900mah analisi gailua X izpien bateria bateria eskaintzen dugu.Bateria paketea X izpiak, haririk gabeko zulagailua, analisi gailua, masaje pistola edo bestelako aplikazio egokiak erabil daitezke. Dimentsio txikia, ahalmen erreal handikoa. Babes taula eraikia barruan bateria bizitza luzeagoa eta segurtasuna mantentzeko. Gainera, bateriak homologatutako UL, CB, IEC62133, PSE, KC, UN38.3, MSDS, RCM ziurtagiria bezeroen eskakizun gisa. Litiozko bateria kargagarriak ekoizten ditugu, batez ere energia handiko pakete bigunak eta segurtasun-zelulak, bateria eta pakete makurrak, baita bateria primario heldua ere, hala nola litio-tionil kloruroa, litio-manganesoa. Bateria paketeak, biltegiratze bateriak ere pertsonalizatu ditugu. Batez ere Europa, Asia, Korea, Amerika, Japonia, Kanada eta abarreko bezeroak. Mesedez, jar zaitez gurekin harremanetan bateria behar duzunean.\nJaioberrien inkubagailurako OEM eta ODMErako 24V 13,5Ah jatorrizko Li-ion bateria kargagarria\n24V 13,5Ah Li-ion bateria kargagarria eskaintzen dugu jaioberrien inkubagailurako OEM eta ODMErako. Bateria paketea jaioberrien inkubagailua erabil daiteke, pertsonalizatutako onargarria, etab. funtzionamendu zientifikoko fluxua. Bateriaren sarrerako materialetik, produkzioa, bidalketa, zerbitzua eta beste lotura batzuek zorrotz kontrolatzen dute, ISO9001: 2000 sistemaren eskakizunen zehaztapenari jarraituz, produktuaren kalitatea bermatzen dute. Eta ISO9001: 2000, CE, ISO14001: 2004, RoHS, UL eta bestelako ziurtagiriak gainditu zituen. Eta batez ere Europa, Asia, Korea, Amerika, Japonia, Kanada eta abarreko bezeroak. Mesedez, jar zaitez harremanetan gurekin bateria behar duzunean. .\nPLM fabrika 6Ah 18650 4S Babestutako PCB 14,8V Li-ioizko bateria kargagarria\nPLM fabrikatzen dugu 6Ah 18650 4S Babestutako PCB 14,8V Li-ioizko bateria kargagarria. Bateria paketea Monitorean, energia horniduran, infusio ponpan, Ultrasoinu akatsen detektagailuan, pertsonalizatutako onargarrietan etab. Bateriaren fabrikatzaileak mota guztietako litio kargagarria eskain dezakegu. bateriak eta batez ere Europa, Asia, Korea, Amerika, Japonia, Kanada eta abarreko bezeroak. Mesedez, jar zaitez gurekin harremanetan bateria behar duzunean.\nPLM fabrika 2200mAh 18650 barruan babestua PCB 3.7V Li-io litio 1S Bateria kargagarria\nPLM fabrika 2200mAh 18650 hornitzen dugu Babestutako PCB 3.7V Li-ion Litio 1S Bateria kargagarria. Bateriaren paketea Endoskopioan, Mini Fan, Linterna, linterna, Jostailuak etab. Bateriaren paketea OEM eta ODM zerbitzua egin dezakegu. dohainik zure xehetasun eskaera eta eskaera jakinarazteko.


Igor Goikolea brigadistaren atxiloketaren bideoa • ZUZEU\nIsraelgo soldaduek Igor Goikolea brigadista gasteiztarra atxilotu zuten abuztuaren 16an. Askapenak atxiloketaren bideoa zabaldu berri du. Ikus daiteke nola elastika horidun mutil bat lepotik heltzen duen soldadu batek, gero atxikitzeko.\nBeste ekintzaile internazionalista bat eta bi palestinar ere atxilotu zituzten egun horretan, Zisjordaniako Al Ma’sara herrian. Okupazioaren aurkako manifestazioan ziren lagunak. Astelehenean itzuli zen etxera Igor Goikolea. Gertatutakoaren testigantza Berrian eta Garan eman du.\naskapena, internazionalismoa, Palestina\nFilmak ETB 1-en!\n3 pentsamendu “Igor Goikolea brigadistaren atxiloketaren bideoa”-ri buruz\nFermin Galparsoro 2013-08-21 14:04\nZuzeun sartu aurretik Berrian irakurri dot notizia.\n“Zertarako balio du bake prozesu batek okupazioa hedatzen bada?” irakurri dodanean, Palestinari buruz baino Euskal Herriari buruzko berria zala pentstau dot.\nZein trankil ulertzen dogun beste herri batzuek sufritzen daben zapalkuntza eta aldiz zenbat kostatzen jakun gurean gertatzen dana ikustea.\nBadirudi Palestinarrek bake prosezuan ez dablea sinisten, gurean berriz demoniozko bake prozesuagaz gelditu barik gabiltza, herri matxakatu dabenak bake prozesuan inplikatu behar dirala eskatzen…\nFREUD 2013-08-21 15:39\nbake prozezua, demokrazia, hauteskundeak, gerla, negoziazioa, su-eten unilateralak, parlamentuak, gobernuak, mediazioa… denak imajinarioak. Errealitate bakar-bakarra da okupazazioa, lapurketa, bahiketa, terrorismoa, zapalkuntza, expoliazioa, erahilketa, desmenbrazioa, genozidioa, likidazioa, deportazioa, kolonizazioa… Posible al da, gure herrian, horrelako egoera batean normaltasunari buruz pentsatsea? Marko demokratikoari buruz hitz egitea? Eskubideak aipatzea? Zapaltzaileen estruktureetan partehartzaile izateak?\nxagit 2013-08-21 18:48\nBai Palestina, bai Bake Prozesua Euskadin, arazo larriak denentzat. Bainan irakur ezazue gaur “Le journal du Pays Basque”k ekartzen dituen bi kronika hizkuntza gutxituei buruz, bat “Le Monde”k zabaldua eta bestea “Le Figaro“k, biak direla estatu prantsezaren prentsaren buru. Hor bai tamalgarria dela eta atzerararazten gaituzte 200 urte gutxienez. Hori bai dela egun guzitako kolonialismoa, ez dakit nolako ama izango zuten idazle horiek bainan berak bai direla. Bueno behintza Realak bi gol sartu dioska Lyoni. Kontsolamendu kaskarra, hala ere.


Seniorrak – Arrasate Rugby Taldea\nISEI BARBERO Egun hunkigarria gaurkoa, zalantza izpirik gabe, Arrasate Errugbi Taldearentzat, gaur –maiatzak 7- 50 urte betetzen baitira kluba sortu zela. Hori dela eta, eta lehen taldeak Sarako Izarraren kontrako kanporaketako bueltako partidua zuela aprobetxatuz, goizeko lehenengo ordutik hasi da ospakizunekin klub zuri-morea. Goizeko 11:30ean klubeko kide guztiek, gazte zein Leer más…\nPor aurrerabegira, hace 2 meses 2 meses\nISEI BARBERO / Argazkiak: Artxiboa Arrasate Errugbi Taldeak bere 50. Urteurrena ospatuko du larunbat honetan eta, horretarako, egitarau zabala antolatu du klub zuri-moreak. ART-ko egungo kide eta mende erdi honetan parte izan direnen artean deialdia zabaldu dute zapatu goizean Mojategin elkartzeko. Hitzordua 11:15ean izango da, eta 11:30ean aurreskua dantzatuko diete Leer más…\nISEI BARBERO / Argazkiak: Artxiboa Iragan asteburuan Euskal Ligako 1. Mailako txapelduna zein den erabakitzeko baliagarriak diren play-offetako aurreneko kanporaketako joaneko partiduan Saran 39-15 galdu eta gero, asteburu honetan Arrasate Errugbi Taldeko seniorrak kanporaketa iraultzen ahaleginduko dira. Gipuzkoarren eta Iparraldekoen arteko lehia zapatu eguerdirako deituta dago, 12:00etatik aurrera Mojategin, hain Leer más…\nKanporaketa maldan gora jarri zaio Kanpanzar Arrasateri\nISEI BARBERO / Argazkiak: Sarako Izarra Arrasate Errugbi Taldeko seniorrak esku hutsik bueltatu dira Iparraldetik, zapatuan, Sarako Izarraren kontra, galdu eta gero. Euskal Ligako 1. Mailako play-off-etako joaneko partidua jokatu zuten Saran Julen Barrutiaren mutilek eta, zoritxarrez, etxeko taldea nagusitu zen 39-15eko emaitzarekin. Gauzak horrela, arrasatearrek buelta eman beharko diote Leer más…\nSaran ligako play-offari ekingo dio Kanpanzar Arrasatek\nISEI BARBERO / Argazkiak: artxiboa Arrasate Errugbi Taldeko seniorrek denboraldiko azken txanpari ekingo diote asteburu honetan, Euskal Ligako 1. Mailako txapelduna zein den erabakitzeko baliagarria den play-offari, hain justu ere. Julen Barrutiak zuzentzen duen taldea Iparraldera joango da eta, zapatuan, 16:00etatik aurrera, Sarako Izarrari egingo dio aurre. Liga txapelketan hirugarren Leer más…\nSarako Izarra izango da Kanpanzar Arrasateren aurkari liga txapelketako play-offetan\nISEI BARBERO / Argazkiak: artxiboa Behin liga txapelketa amaituta, gogoratu beharra dago Arrasate Errugbi Taldeko seniorrak hirugarren postuan sailkatu direla, txapelduna zein den jakiteko baliagarria diren play-offak jarriko dira martxan aste honetan bertan. Talde zuri-morearekin batera beste hiru ekipo izango dira nor baino nor: Sarako Izarra, Elorrio eta Errioxa. Eta Leer más…\nARTk hankak lurrean mantendu nahi ditu\nXabi Urtzelai – www.goiena.eus Arrasateko taldeak aste barruan erabaki du Ohorezko B Mailara igotzeko fasea ez jokatzea. Maila horretan jokatzea bideragarria ez dela jakinda, ez dute fasean dirutza xahutu nahi. “Euskal Ligako ‘play-off’-a dugu begiz jota”, dio Barrutiak. Askotan, zaila izaten da hankak lurrean mantentzea, eta are zailagoa kirol erronkez Leer más…\nPor aurrerabegira, hace 3 meses 3 meses\nIruñean agurtuko du liga txapelketa Kanpanzar Arrasatek\nISEI BARBERO / Argazkiak: artxiboa Asteburu honetan Euskal Ligako 1. Mailako azken jardunaldia jokatuko eta, honen baitan, Arrasate Errugbi Taldeko seniorrak Nafarroa aldera joango dira. Julen Barrutiaren mutilek Iruñean jokatuko dute ligako azken partidua, kategoriako lider eta oraindik partidurik galdu ez duen La Unicaren kontra, hain justu ere. Norgehiagoka zapatu Leer más…\nElorriok eraman ditu puntuak Mojategitik\nISEI BARBERO / Argazkiak: Mondraberri Arrasate Errugbi Taldeko seniorrek ezin izan diote azken asteetako bolada onari jarraipena eman eta, liga txapelketako azkenaurreko jardunaldian, amore eman behar izan dute Elorrioren kontra. Parekatua izan den neurketan bizkaitarrak nagusitu dira azkenean 16-27ko emaitzaz eta, modu honetan, denboraldian hirugarren postuan amaituko dute Julen Barrutiaren Leer más…\nElorrioren bisitarekin aurrerapauso berria emateko aukera du Kanpanzar Arrasatek\nISEI BARBERO / Argazkiak: artxiboa Arrasate Errugbi Taldeko seniorrek liga txapelketako azkenaurreko partidua jokatuko dute asteburu honetan. Julen Barrutiaren mutilek aurkari zuzena hartuko dute zapatuan Mojategin, 16:30eatik aurrera bigarren sailkatu Elorriori egingo baitiote aurre. Bi taldeen artean lau puntuko aldea baino ez dago, hortaz, garaipena Arrasaten geratuz gero litekeena da Leer más…


Larrialdi odontologikoen zerbitzua astebukaera eta festa egunetan: 943 29 02 04 telefonoa. | Web Colegio de Gipuzkoa\nLarrialdi odontologikoen zerbitzua astebukaera eta festa egunetan: 943 29 02 04 telefonoa.\nGipuzkoako Haginlarien Elkargoak koordinatutako zerbitzuak 344 dei jaso eta aho-hortzetako arazoak zituzten 223 pertsona artatu zituen iazko asteburuetan eta jai egunetan\nLarrialdi klinikara joatearen kausa nagusiak honakoak izan dira: haginetako mina, hortzen hausketa eta berregitea, eta ahoan nahiz hortzerian jasotako kolpeak\nPaziente gehienak gipuzkoarrak izan arren, inguruko probintzietako jendeak eta turistek ere erabili dute lan-ordutegitik kanpoko zerbitzu hau\nAsteburuetan eta jai egunetan Gipuzkoako Haginlarien Elkargoak koordinatzen duen larrialdi odontologikoen zerbitzuak 200 pertsona baino gehiago artatu eta 300 dei baino gehiago jaso zituen iaz. Gipuzkoako dentistek 2013an martxan jarritako zerbitzu honek funtzio soziala du eta kontsulta ordutegitik kanpo aho-hortzetako arazoak konpontzea du helburu. Guztira, 2018an zortzi dentistek txandaka bete dute klinikako zaintza larunbatetan, igandetan eta jai egunetan, goizeko 9:00etatik gaueko 21:00etara, pazienteen mina arindu edo ezusteko lesioak sendatzeko.\nIzan ere, haginetako minak, infekzioek edo flemoiek ez dute ordutegirik errespetatzen eta edozein momentutan sufri ditzakegu, ezkontza edo hitzordu garrantzitsu baten bezperan ere. Zentzu horretan, datuek hortzeriarekin erlazionaturiko arazoak edo ezbeharrak maiz gertatzen direla islatzen dute: larrialdi zerbitzuak 344 dei jaso ditu eta 223 kontsulta eta tratamendu eskaini ditu.\nLarrialdi klinikara joatearen kausa nagusiak honakoak izan dira: haginetako mina, hortzen hausketa eta berregitea, eta ahoan nahiz hortzerian jasotako kolpeak. Traumatismoak oso ohikoak izaten dira haurren artean eta maiz, jasotako kolpearen ondorioz, hortzak ere hausten dituzte. Gaztetxoek ortodontziarekin erlazionaturiko arazoak ere izaten dituzte askotan, hortzetako aparatua solte dagoenean edo lekutik ateratzen denean. Beste ohiko arazoak izaten dira pulpitisa edo hortz-mamiaren hantura, flemoiak eta endodontziak.\nPaziente gehienak gipuzkoarrak izan arren, inguruko probintzietako jendeak eta turistek ere erabili dute lan-ordutegitik kanpoko zerbitzu hau. Kontsultaren prezioa klinika bakoitzak finkatzen du bere tarifen arabera, eta pazienteak gehienez ordu bat itxaroten du deia egin eta artatua den arte.\nGipuzkoako Haginlarien Elkargoak zerbitzu honen berri ematearen garrantzia nabarmentzen du gipuzkoarrek asteko edozein egunetan aho-hortzetako arazoei aurre egiteko aukera dutela jakin dezaten. Horregatik, komunikabideei guardiako dentistarekin kontaktuan jartzeko telefono zenbakiaren zabalpena eskertzen zaie:\n943 29 02 04.


Aurrekoa Maiatzak 17 Ostirala Hurrengoa\nMaiatzak 15 - 18 • 15-16; 20:00 / 17; 22:00 / 18; 18:00 • Victoria Eugenia Antzokia (Erdialdea) Antzerkia eta Dantza\nHenrik Ibsenen dramaren pertsonaiak lotu eta menderatzen dituen dinamika psikologikoak euskal inguru eta inguru garaikide batera eraman dira, non unibertsitateko mundu akademikoaren asmo handiak nagusi baitira. Miren Gaztañaga, Kepa Errasti, Arantza Goikoetxea, Gabriel Ocina, Aritza Rodríguez eta Pako Revueltas dira Denise Despeyroux-ren egokitzapen honen protagonista, Raúl Canceloren zuzendaritzapean.\nEkoizlea: Arriaga Antzokia.\nMaiatzak 17 • 18:00 • Leire plaza (Morlans) (Amara) Antzerkia eta DantzaBertan Behera\nOHAR GARRANTZITSUA: Euria dela eta, Txirinbolo ikuskizuna bertan behera geratu da eta bere ordez Eriz magoaren ikuskizuna eskainiko da Morlanseko Bizxilaguneen Elkartean.\nYogipuinak, Maite Arrese\nMaiatzak 17 • 18:00 • (Intxaurrondo) Antzerkia eta Dantza\nIpuinen bitartez yogako "asana" (jarrera) desberdinak egingo ditugu: arnasketa gogoan hartuz, emozio desberdinei erreparatuz, eta nola ez, muskuluak eta artikulazioak landuz. Saioaren amaieran, atseden garaia: erlaxazio txikitxo bat egingo da gorputza tenkatuz eta askatuz, haurra guztiz lasaitzeko asmoz. Eta irudimenari esker, haurrari desioak edota kezkak argitzeko bide berri bat emango zaio.\nGorputza, emozioak eta adimena landuko ditugu ipuinen irudimenaz baliatuz.\nYOGA + IPUINAK = YOGIPUINAK\nZure barrenera eroango zaituzten ipuinak\nOharra: sarrerak doan banatuko dira haurtxokoan bertan emanaldia hasi baino ordubete lehenago.\nZientziarekin jolasean: Zerua ezagutzen\nMaiatzak 17 • 17:30 • Tomasene K.E. (Altza-Larratxo) Kultura +\nZer dira konstelazioak? Zertarako balio dute? Nola erabiltzen da planisferio bat? Nola desberdintzen dira izarrak eta planetak begibistan? Planisferio bat zer den eta nola erabiltzen den ikasiko dugu eta, programa informatiko baten laguntzaz, konstelazioak desberdintzen eta zerua ezagutzen hasiko gara.\nIzen-ematea: Casares Kultur Etxean maiatzaren 2tik aurrera.\nMaiatzak 17 • 17:00 / 18:00 • Amassorrain ikastola (Añorga) Euskara +\nMaiatzak 17 • 17:00 • Hiru Damatxo plaza (Aiete) Euskara +\nMaiatzak 17 • 17:00 • Isasa parkea (euriarekin Eltzegorren lokalean) (Bidebieta) Euskara +\nMaialen Lujanbioren performancea\nMaiatzak 17 • 19:00 • Tabakalera Erakusketak\nIngurua ikusteko modu bat, hitzezkoa. Lekua eta momentua irakurtzeko modu bat: hitzen bidez esaten dena eta hitzek eurek esaten dutena. Tokiaz, garaiaz.


erabili.eus/ Kaukaso: Europako hizkuntza-mosaikoa\nHemen zaude: Sarrera » Sare-aldizkariak » Iritzi-muinetik » Kaukaso: Europako hizkuntza-mosaikoa\n2012-03-08 / 10:12 / Eduardo J. Ruiz Vieytez HIZKUNTZA\nEgun, Errusiar Federazioan hitz egiten diren hizkuntzetatik 30 daude Kaukasoko hizkuntza-familian. Familia horrek hiru milioi hiztun inguru ditu, eta horiei georgiarren gehiengo nabarmena eta Azerbaijaneko gutxiengoaren taldeak gehitu behar zaizkie. Kaukasoko hizkuntzek mendikatearen bi aldeetako eremu zabalean dute jatorria, Kristau aroa baino milaka urte lehenago. Hizkuntzalariek hiru talde nagusitan banatzen dute Kaukasoko hizkuntza-familia. Gaur egun, hegoaldeko hizkuntza-taldea ia soilik georgierak osatutakoa da (hizkuntza honi loturiko beste batzuk asimilatuz, esaterako, svanera, mingreliera eta lazera, baita abkhazerak ere. Errusian, ipar-mendebaldeko hizkuntza-taldean, abazera eta adyghera, txerkesera eta kabardera hizkuntzak daude, bestalde, ipar-ekialdeko taldea bi multzo bereizietan agertzen da zenbaitetan: naxiera edo erdialdekoa eta darginera edo ekialdekoa. Lehenengoan, ingera eta txetxeniera hizkuntzak daude, eta darginera azpi-taldeak hizkuntza-kopuru oso handia, 23 hain zuzen ere, hartzen du barnean, hauetako batzuk beste inguruko batzuek asimilatzeko prozesuan: avarera, andiera, botlikhera, godoberiera, chamalalera, bagulalera, tindiera, karatiera, akhwakhera, bezhtiera, didoera, hinukhera, kubatxiera, hunzibera (guztiak avarera-andiera-tsesic azpitaldekoak), lakera, dargvera, khaidakhera, kubatxiera (lakera-dargvera azpitaldea), archiera, lesgiera, aghulera, rutulera, tabasaranera eta sajuro (lesgoera azpitaldea). Darginera taldeak, gainera, Dagestaneko Errepublika autonomoko mugak gaintzen ditu, alboan duen Azerbaijaneko iparraldea ere mendean hartuz.\nKaukason dagoen bigarren hizkuntza-familia altaikoa da, gaur egun 30 bat hizkuntza biltzen dituena. Familia honen barruan, hiru hizkuntza-talde nagusi daude: turkiar taldea da gaur egun indartsuena eta tatarera, kumykera, karachayera, balkarera (mendebaldeko azpitaldea), azerbaijanera (hegoaldeko azpitaldea), eta nogaiera (erdialdeko azpitaldea) biltzen ditu. Bestalde, mongoliar taldekoa kalmukiera da. Hizkuntza altaikoek Altai mendikatearen inguruan dute jatorria, gaur egun Mongolia eta Errusiar Federazioa banatzen dituen inguruan. Horrela, hainbat norabidetan zabaldu ziren Kristau Aroko I. mendetik aurrera.\nHizkuntza indoeuroparrei dagokienez, XVIII. mendetik aurrera errusiarrak hedatzen hasi zirenean iritsi zen errusiera Kaukasora, eta eskualde osoan etnien arteko komunikazio-hizkuntza izatera iritsi da. Inguruan nagusi den beste hizkuntza indoeuropar bat armeniera da: gehiengoaren hizkuntza da Armeniako errepublikan, baita Nagorno-Karabach eskualde autonomoan ere.\nIraniar taldeko bi hizkuntza ere badaude familia indoeuroparraren barruan. Tatera da horietako hizkuntza bat, V. eta VI. mendeetan, iparraldeko muga zalantzakorrak zaintzea helburu hartuta, pertsiarrek eskualdeko ingurune menditsuetan ezarri zituzten judu-taldeek berenganatutakoa. Bestalde, ossetiarrak alaniarren ondorengoak dira bai etniari bai hizkuntzari dagokienez. Azkenik, Itsaso Beltzetik gertu greko pixka bat hitz egiten da bizantziar garaietatik.\nHizkuntza-aniztasuna izugarri handia izan arren, ordea, ez da berdintsu islatzen aintzatespen konstituzionalari edo ofizialari dagokionez. Hala, mendikatearen hegoaldean hauek dira estatus ofiziala duten hizkuntzak: azerbaijanera, georgiera, armeniera eta abkhaziera. Bestalde, Errusiar Federazioan, errusieraz gain, hainbat hizkuntza dira ofizialak errepublika autonomoetan, eta Dagestan da Europa osoko hizkuntza-dentsitate handiena duen errepublika.\n(EDUARDO J. RUIZ VIEYTEZ Giza Eskubideen Institutuko zuzendaria da Deustuko Unibertsitatean)\nEstreinakoz www.gipuzkoaeuskara.net webgunean argitaratua (2012-03-02)


Silvia Manzana eta Naiara Palaciosi elkarrizketa | Hitzen uberan\n← Abian da Asel Luzarraga idazleari babesa emateko kanpaina\nGorka Salcesi elkarrizketa Irakurrieranen →\nGatozen kontatzen den istoriora. Bikote baten harremana intuitu daiteke, komunikazioa eta inkomunikazioa… poesiaz eta umorez kontatua dagoela esango nuke. Nondik sortu da istorioa?\nUmorea eta poesia… errealismo magikoaren zale amorratua naiz. Nire unibertsoaren parte dira ipuinak, fantasia, haur-begirada… Horietaz baliatuz idaztea atsegin dut.


Txirrindularitzako munduko txapelketa 2020 bertan behera koronabirusagatik\nIrailerako aurreikusita zeuden\nMunduko Txirrindularitza Txapelketak bertan behera utzi dituzte, koronabirusagatik\nLehia Suitzan egiteko aurreikusita zegoen, irailaren 20tik eta 27ra. UCI beste egoitza baten bila ari da, lehiaketa segurtasun osoarekin egiteko.\nTxirrindularien tropela, lasterketa batean. Argazkia: Efe.\nFrantziako Tourrak 2022ra arte atzeratuko du lasterketa Danimarkan hastea\nUCI Nazioarteko Txirrindularitza Batzodeak konfirmatu egin du Aigle-Martignyn, Suitzan, egin behar zituzte errepideko munduko txapelketak bertan behera geratu dira Suitzako agintariek koronabirusaren ondorioz jarritako murrizketengatik. Txapelketa irailaren 20tik 27ra egitekoa zen eta,momentuz, ez dago adata horiek aldatzeko asmorik, baina beste egoitza baten bila ari dira aurtengo edizioa segurtasun osoarekin egitea bermatzeko.\nSuitzako Batzorde Federalak 1.000 pertsona baino gehiago batzen dituzten ekitaldiak debekatzeko neurria hartu du, eta debekua irailaren 30era arte indarrean izango da. Ondorioz, ezin dira munduko txapelketak egiteko beharrezkoak diren baldintzat bete. "Errepideko munduko txapelketa ez da Aigle-Martigby herrian egingo", konfirmatu du UCIk.\nHala ere, txirrindularitza munduan dagoen aginte nagusiak azpimarratu du "ordezko proiektu baten bila" ari direla 2020ko edizioa egiteko. "Lehentasuna Europan egitea da eta aurreikusitako datetan", azaldu dute. Horrela, "aurreikusitako lasterketa guztiak egitea ala,behintzat, horietako batzuk egitea" da asmoa.\nErrepideko Txirrindularitzako Munduko Txapelketa 2020


ETArena izan daitekeen zulo bat aurkitu dute Landetan - Politika - Berria\nETArena izan daitekeen zulo bat aurkitu dute Landetan\nMetalen bila ari zen pertsona batek topatu zuen abenduaren 31n, Tosse herriko baso batean, iturri judizialen arabera.\nPoliziak zulo bat miatzen Senperen (Lapurdi), iazko apirilaren 8ko ETAren armagabetzean / Guillaume Horcajuelao (Efe)\nETArena izan daitekeen zulo batean aurkitutako materiala aztertzen ari da Frantziako fiskaltza. Iturri judizialak aipatuz France Bleu irratiak zabaldu duzenez, errepideetako mapak, mapa topografikoak, detonagailu batzuk eta lehergai kopuru txiki bat zegoen zuloan, bi kutxatan sartuta. ETAren anagrama ikus daiteke material horretan, informazio horien arabera.\nAkizeko fiskalak hartu zuen material hori aztertzeko ardura, baina terrorismo gaietarako Parisko fiskala ari da zeregin horretan.\nTosse herriko baso batean (Landak, Okzitania) aurkitu dute zuloa. Fiskaltzako iturriek azaldu dutenez, ustekabean topatu zuen metalen bila ari zen pertsona batek, bere detektagailuarekin, abenduaren 31n. Horren berri eman zien jendarmeei, eta ingurua hezi ondoren, atera zuten handik material guztia zulotik.


Antxua Eguna datorren ostiralean ospatuko da | El Diario Vasco\nCosta UrolaAntxua Eguna datorren ostiralean ospatuko da\nAntxua Eguna datorren ostiralean ospatuko da\nAntxua Eguna. Herriko frontoian antxua jaten jendetza biltzen da urtero egun honetan. / AMAXKAR\nElkano Arrantzale Kofradiak Kantauri itsasoko altxorra eskainiko du egitarau zabalarekin\nJUAN MARI ZUBIAURRE GETARIA. Domingo, 28 abril 2019, 10:57\nAntxua Eguna 2019 prest dago. Datorren ostiralean ospatuko da Elkano Arrantzale Kofradiaren eskutik. Eguerdiko 12:30ean ekingo zaio egitarauari Balenciaga Museoan egingo den harrerarekin. Bertan zilarrezko antxuaren aipamenak egingo dira; Gipuzkoako Arrantza Federazioa, Iñaki Zabaleta eta Alazne Uribarri.\nArratsaldean trikitilari, dantzari eta txistulariek emanaldia emango dute (18:30) eta ondoren, 19:00etatik 21:00etara, antxua dastaketa frontoian musikaz lagunduta (antxua parrillan, txakolinarekin eta sagardoa txotxetik).\nLarunbat eta igandea\nOstiraleko festa giroak jarraipena izango du asteburuan. Larunbatean, 11:00etan Juan Sebastian Elkano II. Xake Txapelketa plazan eta 11:00etan Antxua Eguneko III. Bela Estropada kaian. Arratsaldean, 16:30ean Txiki Chef tailerrak haurrentzat plazan. 18:30ean Urrezko Aizkora frontoian baina euria egingo balu kiroldegian. Gaueko 22:00etan Salbatore Deunaren elizan eta doan, Landarbaso Abesbatzaren emanaldia.\nIgandean, Arrantzale eta Dantzari Txiki egunak ospatuko dituzte. Diana Gazte Alaiak txistulariekin, 9:00etan hasita. 11:00etan arrantzale meza. Ordu berean berdura plazan Lezo, Zarautz eta Getariako dantzari txikiak elkartuko dira. Karmen Amabirjinaren prozesioa eta itsas bedeinkapena Artzapen egingo da meza ondoren eta 11:30ean trainerilla estropada.\nLehen jaunartzeak ospatu ziren atzo eguerdiz Aizarnazabalen El grupo musical feminista argentino Desbandadas actuará en Azpeitia


Enpresa Institutuaren 2021eko Jardueren Memoria « Enpresa Institutua\n« Memoria de Actividades 2021 del Enpresa Institutua\nLa verificación de los informes de sostenibilidad y su impacto en los precios bursátiles »\nEnpresa Institutuaren 2021eko Jardueren Memoria\nMartxoaren 15ean, Enpresa Institutuak 2021eko Jardueren Memoria onetsi zuen. Memoria horretan, bere kideek ikerkuntzan, graduondoko prestakuntzan eta ezagutzaren transferentzian, hau da, erakundearen hiru lan-arlo handietan, egiten duten lan bikaina nabarmentzen da.\nIzan ere, Enpresa Institutuaren premisetako bat ezagutzaren transferentzia da, eta memoria honen orrialdeetan artikuluen, liburuen eta hitzaldien bidez egindako ikerketak sortutako ezagutza nola transferitzen den xehazten da. Gainera, Institutuak osatzen duen giza talde zabala eta kualifikatua, bai zifretan, bai izen-abizenekin eta karguekin, identifikatzen da.\nEzagutza transferitzeko beste tresna bat Management Letters/Cuadernos de Gestión nazioarteko aldizkari akademikoa da. Aldizkari honen helburua mundo osoko akademikoek enpresa-kudeaketari eta haren arloei buruzko ekarpen garrantzitsuetako lanak argitaratzea da.\nGraduondoko prestakuntzari dagokionez, Enpresa Institutuak hiru master eta 2022-2023 ikasturtetik aurrera finantza-merkatuetako eta banku pribatuetako masterraren barruan ere egin ahal izango den espezialista-titulu bat biltzen ditu. Hala, 2021eko memorian honako hauei buruzko informazioa ematen da:\n–Enpresen Zuzendaritza eta Kudeaketa Masterra (Executive MBA)\n–Marketing eta Merkataritza Zuzendaritza Masterra\n–Enpresen Sorkuntza eta Zuzendaritza Masterra (MBAe3)\n–Ondarearen Gestioa eta banka Pribatua Graduondokoa (GPBP)\nAzkenik, komunitate akademikoan ezagutzak trukatzeko eta zabaltzeko, estatuko eta nazioarteko aldizkarietan artikulu zientifikoak argitaratzeaz gain, kongresuetara joaten dira, bilera tematikoak egiten dituzte, beste unibertsitate batzuekin lankidetzan aritzen dira eta hitzaldiak, jardunaldiak eta enpresetara bisitak egiten dituzte.\nHori guztia eta askoz gehiago ESKURA daiteke memoria osoa gaztelaniaz edota euskaraz irakurrita.


UPV/EHUko QUTIS Taldea Teknologia Kuantikoen Europako Flagship-en bi ikerketa proiektutako buru izango da - Info - UPV/EHU\nInprimatu UPV/EHUko QUTIS Taldea Teknologia Kuantikoen Europako Flagship-en bi ikerketa proiektutako buru izango da\nUPV/EHUko QUTIS Taldea Teknologia Kuantikoen Europako Flagship-en bi ikerketa proiektutako buru izango da\nMikel Sanz, Enrique Solano eta Lucas Lamata. Argazkia: UPV/EHU\nQUTIS Taldeak bi ikerketa proiektu eskuratu ditu Teknologia Kuantikoen Flagshipean; bertako buru da Enrique Solano Ikerbasqueko irakaslea. Teknologia Kuantikoen Flagshipen ekimen komunitarioa 2020 Horizon Planean sartzen da, eta datozen hamar urteotan teknologia horietan mila milioi euro inbertitzea aurreikusten du.\nLehen deialdi honetan honako bi proiektu hauek hautatu dira: batetik, OpenSuperQ, eta bertako ikertzailekide nagusi da Lucas Lamata doktorea; eta, bestetik, QMiCS, eta bertako ikertzailekide nagusi da Mikel Sanz.\nOpenSuperQ proiektuaren helburua Europan lehen ordenagailu kuantiko eskalagarria eta formatu irekian sortzea da; alegia, ikertzaile eta erakundeek horretarako sarbide publikoa izatea. Ordenagailu kuantikoaren bidez etorkizunean, laster, materialen eta farmakoen diseinuaren arloetan dauden arazo garrantzitsuak konpontzea espero da, bai eta adimen artifiazialeko eta makinen autoikaskuntzako batzuk ere.\nBestalde, QMiCS-en bidez komunikaziorako eta metrologiarako mikrouhin kuantikoen teknologian egin nahi da aurrera. Espero da proiektuak abiadura eta gaitasun handiagoak izateko aukera emango duen internet kuantikorako soluzioak eragitea, bai eta detekzio eta neurri zehatzagoak eskuratu ahal izateko radar kuantikoak ere.\nBi proiektuak eratu dira nazioarteko partzuergoetan, eta teknologia kuantiko supereroaleetan Europan dauden lider handienekin. Zenbait milioi eurotako aurrekontua dute; horietatik, 700.000 euro QUTIS taldeari dagozkio, UPV/EHUn. Bi proiektu prestigiodun horien bidez, UPV/EHU Europan eta munduan teknologia kuantikoen abangoardian dago, bai eta Teknologia Kuantikoen Europako Flagshipean ere. Datozen hiru urteetan, QUTISek puntako ikerketa egingo du diziplinarteko eremu horietan, Europako ikasketa eta enpresa erakunde nagusiekin elkarlanean.\nEuropako proiektu horiez gainera, QUTIS Taldeak beste batzuk ditu aktibo, nazioarteko finantzaketarekin, Estatu Batuetako eta Txinako laborategi eta erakunde ezagunekin lankidetzan.


Euskal eskola publikoko jaiaren alde - sindicato ESK sindikatua\nEkainaren 3an, Lekeition, “Zapran gagoz” lemapean Euskal Eskola Publikoaren festa egingo da.\nEskola publikoak jasaten dituen oztopoez haraindi, ikasturte honetan nabarmendu den moduan, neskato eta mutikoen arteko aukera-berdintasuna bermatzen duen eskola-sistema bakarra da. Gure sindikatuak, berriro ere, kalitatezko eskola publiko bat exijitzen dugu eta honetarako denon artean eraikitzen dugun eskola publikoaren aldeko apustu garbia eta dudarik gabekoa behar da.\nESK-k bere afiliazio eta herritar guztiak animatzen ditu Euskal Eskola Publikoaren Festan parte har dezaten, garbi eta argi adierazteko eredu hau dela nahi eta behar duguna, non inolako salbuespenik gabe gure neskatoak eta mutikoek tokirik izango duten, guztien beharrak asetuz eta kalitatezko prestakuntza bat bermatuz, ahaztu gabe honetarako ere gure etorkizuna direnen prestakuntzan lanean dihardutenen lan baldintzek bat etorri behar dutela egiten duten zeregin ordainezinarekin.\nESKko Batzorde Nazionala.


Amasa-Villabonako pentsiodunak kalera atera dira gutxieneko 1.080 euroko pentsioa eskatzeko - Villabonako Udala\nAmasa-Villabonako pentsiodunak kalera atera dira gutxieneko 1.080 euroko pentsioa eskatzeko\nAstelehen eguerdian herriko dozenaka pentsiodun elkartu ziren Berdura plazan. Aspaldiko aldarrikapen nagusi berbera egiteko bildu ziren: bizitza duinak bermatzeko, gutxieneko 1.080 euroko pentsioak. Berdura plazatik manifestazioa egin zuten Malkar plazaraino. Hurrengo manifestazioa irailaren 21erako deitu dute. Hurrengo asteleheneko manifestazioa Tolosan izango dela gogorarazi zuten.\nAmasa-Villabonako udal gobernuak bere babes osoa adierazi die pentsio duinak aldarrikatzeko kalera irten diren (eta hilabete luzez astelehen ugaritan kalera irteten aritu diren) herriko pentsiodunei. Udal gobernuak pentsiodunen aldarrikapenekin bat egiten duela berretsi du eta aldarrikapen horiek indartzeko pentsiodunekin elkarlanean lan egiteko prestutasuna adierazi du.


02:46, 31 abendua 2011ko berrikusketa\n19:39, 28 azaroa 2011ko berrikusketa (aldatu)\nt (r2.7.1) (robota Erantsia: uk:R2-D2)\n02:46, 31 abendua 2011ko berrikusketa (aldatu) (desegin)\nR2-D2k [[Padmé Amidala]] salbatu zuen, [[Merkataritza federazioa]]ren blokeo batetik ihesean zihoazenean, eta [[Tatooine]] eta [[Koruskant]] planetetarako bere bidaiaren gainontzeko zatian lagundu zuen. Naboora itzuli zirenean, R2-D2, [[Anakin Skywalker]]rek Merkataritza federazioaren ontzi nagusiaren barrenetan sartu eta ontzia erabat suntsitzeko erabili zuen ehiza ontzi txikiko nabigariaren tokian sartu zen.\nR2-D2, Padmé eta Anakinekin batera joan zen euren bidaia osoan zehar hamar urte beranduago Tatooine eta Naboora, senatariak jasandako erahiltze saiakeretatik ihes egiteko. C-3POrekin batera, [[Geonosis]] planetan amaitu zuen, non Padmé Amidalari bizia salbatu zion, eta, ondoren, C-3PO berreraiki zuen [[Geonosiseko Harea]]n. Honen ondoren, Anakin lagundu zuen gudu askotan, kristphsisekoan kasu. Honi eta bere padawanari jabba huttaren semea aurkitzen lagundu ondoren, Anakinen laguntzaile gaiztoa suntsitzen lagundu zuen. Handik gutxira, aireko gudu batetanbatean, Skywalker jeneralaren ontziak eztanda egin zuen, droidea grievous jeneralaren eskuetan utziz, anakinek erreskatatuko zuena, gudu esfera separatista bat suntsitzen laguntzeaz gain. Handik gutxira, [[Anakin Skywalker]]ri eta [[Obi-Wan Kenobi]]ri, kantzilerra erreskatatzen lagundu zien.\nUrte batzuk beranduago, R2-D2 eta C-3PO, [[Alderaan]] planetako Errege etxeko zati eta [[Raymus Antilles]] kapitainaren jabetzakoak izatera pasa ziren. [[Darth Vader]]rek [[Tantive IV]]a eraso zuenean, aipaturiko bi droideek, ihes egitea lortu zuten, [[Leia Organa]] printzesak, R2-D2ri, honen barnean, [[Heriotzaren Izarra]]ren planoak jarri ondoren.\nTantive IVtik ihes kapsula batean irten ondoren, biak, Tatooine planetan erori ziren, non [[Luke Skywalker]]rek eta honen osaba [[Owen Lars]]ek erosi zituzten. R2-D2, Luken etxaldetik gertuko etxe batetanbatean bizi zen Obi-Wan Kenobiri planoak eramateko bere misioan irten zen, eta, honela, Galaxiaren patua adierazi zuen. Luke Skywalkerren osaba-izebak, Inperioko soldaduek exekutatu zituzten. [[Inperio Galaktikoa]], bi droideen bila ari zen, Luken etxaldera eraman zituena.\nHonen ondoren, R2-D2, Aliantza Errebeldean barneratua izan zen, eta, Luke Skywalkerren [[X Wing]] ontziko nabigari bezala, Heriotzaren Izarraren suntsipenean lagundu zuen. Honela, C-3PO, [[Han Solo]], Leia Organa eta [[Chewbacca]]rekin jarraitu zuen errebeldeen alde eta Inperio Galaktikoaren aurka egiten.


Tximeleta-begizta - Wikipedia, entziklopedia askea.\nTximeleta-begizta (Ipar Euskal Herrian ttattarra) gizonezkoentzako jazkera osagai formal bat da, normalki fraka edota esmokinarekin jantzita eraman ohi da. Lepoaren inguruan simetrikoki lotutako oihal zinta edo xingola bat da.\nJatorriz, gorbata XVIII. mendean Prusiar gerretan parte hartu zuten kroaziar mertzenarien jazkera osagai gisa sortua izan zen, kroaziarrek hotzetik babesteko lepoko gisa lepoaren inguruan lotzen zuten. Laister, garai hartan moda kontuetan nagusi zen Frantziako goi eliteko kideek osagai hau bere egin zuten, eta XVIII. eta XIX. mendean zehar hedatuz joan zen.\nGorbata tximeleta-begizta ala tximeleta-begizta gorbata noiz bilakatu zen ezezaguna da.


Indamendi mendizale gazteen gailur\nINDAMENDI EGUNA ospatu zuten zumaiarrek maiatzaren 17an. Urtero bezala, Zumaiako Inda Mendi Mendi Bazkunak urtean zehar mendi irteeretan zintzo-zintzo parte hartu duten 14 urte bitarteko gaztetxoak omendu zituen. Guztira, 23 lagun saritu zituzten. Horiek sari berezia jaso dute aurten: hilaren 23an eta 24n Xoxoteko aterpean asteburupasa eder bat, hain zuzen ere.\nUrtarriletik abendua bitartean, gaztetxoentzako 12 mendi irteera antolatzen ditu Inda Mendi mendi elkarteak. Finalista izateko eta, horrenbestez, aipatutako saria jaso ahal izateko, 12 mendi horietatik gutxienez erdiak igo behar izan dituzte gaztetxoek, eta egindako irteerak osatu dituztela ziurtatzen dieten agiri bat izaten dute. Zehaztutako mendiak elkarteak berak antolatutako irteeretan osatzen dira normalean, baina norberak bere kabuz egin ditzake beste egun batean, gurasoen laguntzarekin esate baterako. Irteeretan parte hartzen duten haurrak mendian federatuta daude.\nOrain arte Indamendi Eguna maiatzeko lehen igandean ospatzen zen, baina urtero jaurnartzeekin bat egiten zuenez, atzeratu eta hileko hirugarren asteburuan ospatu dute aurten. Izan ere, «finalista ziren hainbat lagunek kale egiten zuten beti, beraiek edo beraien familiako norbaitek jaurnartzea egiten zuelako. Beraz, gaztetxoen parte-hartzea bermatze aldera, egunez aldatzea erabaki dugu», dio mendi elkarteko kide Iñaki Aldalurrek.\nGainerakoan, aldarte onean ospatu zuten eguna. Zumaiatik 08:30ean abiatu ziren tipi-tapa, eta Askizu, Meaga eta Elkano auzoetatik igaro eta gero, Indamendiko tontorrera iritsi ziren. Bertan, txistulariek girotuta, hamaiketakoa egiteko aukera izan zuten. Atsedena hartu eta sariak jaso ondoren, etxera itzuli ziren.�


Euskal Hirigune Elkargoak ez du dirurik jarriko abiadura handiko trenarentzat\nAitor Sagarzazu | eitb media\nPublikatuta: 2021/12/18 18:57 (UTC+1) Azken eguneratzea: 2021/12/18 20:26 (UTC+1)\nFrantziako Gobernuak eta Akitania Berria eskualdeak aurrekontua eskatzen zioten elkargoari, nahiz eta proiektua ez den euskal lurretara iristen, baina azkenean ezezkoak irabazi du.\nEuskal Hirigune Elkarboaren Biltzar Orokorra. Argazkia: EiTB\nEAJk Espainiako Gobernuarekin akordioa lortu du AHTa Gasteizera eta Bilbora heltzeko\nIpar Euskal Herrian, abiadura handiko trenarentzat dirurik ez jartzea erabaki du Euskal Hirigune Elkargoak. Izan ere, gehiengo zabal batek Akizera arteko trenbide berriaren aurka egin du Biltzar Orokorrean. Frantziako Gobernuak eta Akitania Berria eskualdeak aurrekontua eskatzen zioten elkargoari, nahiz eta euskal lurrak ez ukitu, baina azkenean ezezkoak irabazi du.\nModu zabalean irabazi du gainera, hautetsien ia %78k kontrako boza eman baitio Akize arterainoko AHTari.\nProiektuari berari eman dio bizkarra Euskal Hirigune Elkargoak, eskatzen zitzaizkion 65 milioi euroak ia aipatu gabe. Besteak beste, "anakroniko", "zentzugabe ekologiko" eta "kaltegarri" jo dute proiektua hitza hartu dutenek.\nBereziki gogor mintzatu da Jean René Etchegaray presidentea, eta prozesua azkarregi joan dela salatu du.\nOrain, ikusi beharko da Akitania Berrian zer gertatzen den. Hamaika erakunde lokaletatik, Euskal Elkargoak eta beste hiruk ezezkoa eman diote proiektuari.\nDena den, Bordeleko kontseilariek argi dute. Sinetsita daude akordio ekonomiko batera iritsiko direla, nola edo hala, Akize arterainoko proiektua finantzatzeko. Orain, baina, Gobernu frantsesarekin hitz egin beharko dute aurrera jarraitu ala ez erabakitzeko.\nAHT Euskadi 2022


Monumentu - Wikipedia, entziklopedia askea.\nMonumentu bat (latinez monumentum, "oroitzapen"), justifikatutako balio artistiko, historiko edo soziala duen arkitektura lan oro da. Hitza, jatorrian, pertsonaia edo gertaera garrantzitsu baten omenez egiten zen eraikina adierazteko soilik erabiltzen zen, baina, hedapenez, hirigune edo landagune batean dagoen edozein eraikin historiko ere jaso du bere esanahian. Antzinatean, hitz hau bereziki hilobi-izaerako obrak adierazteko erabiltzen zen, eta Erromatar Inperioaren garaian, enperadoreari eta, orokorrean, bere gorteari eskainitakoa zen estatua edo obelisko bat izan ohi zen.\nLeongo katedrala, Espainian ofizialki, Monumentu bezala izendatutako lehen eraikina (1844), bere kontserbazioaren larritasunaren ondorioz.\nXX. mendearen amaieratik, eta ondare historikoari dagokion nazioarteko araudiaren erregulazioaren ondoren, kontzeptua hedatu da balio bereziko toki edo gertaera naturalak eta interes zientifiko, tekniko edo soziala duten lanak barnebiltzeraino.\n« Iraganeko mezu espirituala daramatenak, herri bakoitzeko eraikin monumentalak, gaur egun, bere lurreko tradizioen testigutza bizia dira. Gizateriak, egunero, giza balioen batasunaren kontzientzia hartzen duelarik, amankomuneko ondaretza hartzen ditu, eta, etorkizuneko belaunaldietan pentsatuz, solidarioki, bere kontserbazioaren arduraduntzat hartzen du bere burua. »\n1 Erregulazio juridikoa\nEspainian, monumentua, kultura ondasun kalifikazioaren barnean dauden bost mailetako bat da, Espainiako Ondare Historikoari buruzko Legean (16/1985 Legea, 1985eko ekainaren 25ekoa) xedatu denez.\nFrantzian, monumentu historiko izendapena ematen die Kultura Ministerioak garrantzi historiko edo arkitektonikoa duten ondasunei.\nSarri, monumentu klasikoenak (gotorleku, santutegi edo jauregiak), hiri edo nazio baten ikur bezala hartzen dira, eta identifikazio geografikoko bereizgarri suertatzen dira askotan. Honela, Florentziako Palazzo Vecchioa, Sevillako Giralda, Madrilgo Alcalako Atea, Granadako Fonelas herriko armarrian agertzen den Brontze Aroko estela, eta, Euskal Herriaren kasuan, Guggenheim Bilbao Museoa Bilbon, Loiolako Santutegia Azpeitian, Arantzazuko santutegia Oñatin, edo Gasteizko Andre Mariaren katedrala eta Andre Maria Zuriaren plaza Gasteizen, aipaturiko herri eta hirietako ikur dira.\n(Gaztelaniaz)Espainiako Kultura Ministerioa: babestutako ondasun kulturalak\nMultimedia: Historic sites\nAzken aldaketa 3 abendua 2020(e)an, 21:26(e)tan\nOrriaren azken aldaketa: 3 abendua 2020, 21:26.


Irekia Eusko Jaurlaritza - Gobierno Vasco :: Lurralde Plangintza, Etxebizitza eta Garraioak Udalerrietako hirigintza genero-ikuspegiarekin bultzatzeko laguntzak (Gobernu Bilera 2021-7-9)\n<img src="https://www.irekia.euskadi.eus/uploads/cover_photos/71406/original/fotoconsejo.jpg" style="max-width:100%" alt="" />\nGobernu Kontseiluak Lurralde Plangintza, Etxebizitza eta Garraioetako sailburu Iñaki Arriolaren Agindua onartu du. Agindu horren bidez, hirigintza inklusiboari buruzko diru-laguntzen deialdia egiten da. Diru-laguntza horien helburua da genero-ikuspegia sartzea udal-plangintzan eta -hirigintzan, eta, besteak beste, lurraldeko baliabide eta ekipamenduetarako sarbidean gizonen eta emakumeen berdintasuna bermatzea eta espazio publikoetan emakumeen segurtasuna handitzea.\nUdalei zuzendutako laguntzek 200.000 euroko zuzkidura dute guztira, eta genero-ikuspegia udaletako hirigintza-planetan benetan txertatzea sustatu nahi dute lehentasunezko lau ekintza-arlo tematikotan —lurraldearen antolamendua eta hirigintza, mugikortasun jasangarria, landa-ingurunea eta gobernantza— hainbat ekintza estrategiko aurrera eramanez.\nGenero-desberdintasunak daude bai ekipamenduak eta zerbitzuak erabiltzeko premiei dagokienez, bai horietarako sarbideari dagokionez. Horregatik, Lurralde Plangintza, Etxebizitza eta Garraio Sailaren iritziz, genero-ikuspegia hirien diseinuan txertatzea funtsezko tresna da gizonek eta emakumeek baliabide guztietara baldintza berberetan irismena izateko aukera bermatzeko.\nJarduera-eremu desberdinetan antzemandako desberdintasunen behaketatik ondorioztatzen da neurri zehatzak hartu behar direla, besteak beste, eremu publikoan emakumeen segurtasuna hobetzen laguntzeko, puntu beltzak kenduz eta eraikin eta espazio publiko garden eta seguru berriak diseinatuz; etxeko lanak eta pertsonak zaintzeko lanak egitea eta bizitza pertsonala, familiakoa eta lanekoa uztartzea errazteko, “zaintzaren hirigintza” sustatuz; edo mugikortasun-planetan gizonek eta emakumeek garraio publikoa erabiltzen dute modu desberdina biltzeko. Bestetik, ekipamenduak etxebizitzetara hurbiltzeko aukera emateko, jarduera ekonomiko eta bizitegi-jardueretarako erabilera mistoko espazioak diseinatuz, eta joan-etorrien denborak laburtzeko; baita herritarrek parte hartzeko prozesuetan eta hirigintza-plangintza horiek diseinatu eta gauzatzeko talde teknikoetan emakumeen parte-hartze handiagoa sustatzeko ere.\nEskaerak aurkezteko epea hilabete batekoa izango da, Agindua Euskal Herriko Agintaritzaren Aldizkarian argitaratu eta hurrengo egunetik aurrera. Genero-ikuspegia duten dokumentuak egiteko behar den laguntza teknikoa kontratatzearen ondoriozko gastuak finantzatuko dira, gehienez 20.000 €-ko zenbatekora arte udal bakoitzeko. Ezin izango dute diru-laguntza honen onuradun izan aurreko ekitaldietan lan horietarako esleipendun izan diren erakundeek, berariaz uko egin ezean.\nAdinekoen irisgarritasunak ez dezala kaiola batean bezala bizi konponbide jasangarriekin nahi adina irten gabe, eta, gero, hasierako faktura ez handitzeaz gain, mantentze-lanetakoa ere handitu dezala, eta telelaguntza ez dadila nahi gabeko bakardadea izan; esaten denez, pertsona batzuk beren etxeetan hiltzen dira eta ez da inor jakiten. Koordenatuak baimenarekin arakatzea, behar berriak eta prebentzioa bizkorrago detektatzeko, iruzur-kasuren bat erreaktibitatearen ikuspuntutik ez jardutea ondorioekin, txanpon digitalen idem esaten denez, ez da uste nahi gabeko palanka-efekturik dagoenik teknologiaren azelerazio bati kasu batzuetan robotekin lehiatu ezin izatea konturatu gabe.\nIncidir accesibilidad personas mayores no vivan como en una jaula sin poder salir cuanto deseen con soluciones sostenibles no incrementen luego la factura no sólo inicial sino de mantenimiento y facilitar teleasistencia no resultar soledad no deseada, se dice hay personas se mueren en sus domicilios y no se entera nadie. Rastrear coordenadas con consentimiento para detectar más ágilmente nuevas necesidades y prevención algún caso de fraude no actuar desde el punto de vista reactivo con consecuencias, idem de las monedas digitales se dice van apareciendo no se cree apalancamiento indeseado sin darse cuenta a un acelerón de la tecnología no poder competir con robots en algunos casos.


Wikiloc | Aizkorri 'Kanal Haundi' (Zirkularra) Ibilbidea Amiñoaldea, País Vasco (España)- GPS track\nAlpinismoa (Alpinismoa Ibilbide onenak Espainia tik → Euskadi → Amiñaldea )\nAizkorri 'Kanal Haundi' (Zirkularra)\nIkusita 1753 aldiz, jaitsita 58 aldiz\nNondik gertu: Amiñoaldea, País Vasco (España)\nIgoera bikaina, Aizkorriko mendizerran dauden kanaletako bat da hau eta korridore bat dela kontuan izanik, zailtasun handiegirik ez dauka. Hainbat erresalte gainditu behar dira azken metroetan harkaitzetan dauden heldulekuez lagunduz. Aizkorriko gurutzera irtengo gara zuzenean eta jaitsiera “Kalbarioko” bidetik egingo dugu, ibilbide zirkular bat osatuz. Kranpoiak eta pioleta beharrezkoak elurrarekin eta kasko oso gomendagarria.\nIbilaldia hasteko Zegamatik Otzaurtera goazela, eskuinetara geratzen den bidegurutze batetik igoko gara, Buenabista baserrian kotxe utzi eta ibiltzen hasteko. Motxila prestatu eta beharrezkoa den material guztia hartu ondoren hankak mugitzeari ekingo diogu, segituan basoan sartuz. Ura daraman kanal polit bat igaro ostean, bidegurutze batetara iritsiko gara, bertan eskuinetara hartuko dugu, ezkerreko bidea itzulerarako utziz. Pago eta Gorosti ederrez osaturiko basoak igaroko ditugu, aldapa geroz eta malkartsuagoa bihurtuz, segituan hainbat gurutze eta harri ikusiko ditugu garbigune batean. Bertan hasten da Aizkorriko tontorreraino eramango gaituen kanala, Aralar eta Pirineoetako mendiei argazkirenbat atera eta indarrak berritu ondoren, tontorrean harkaitz artean ikusten den ermitara abiatuko gara. Harri solte ugari dauden bertan eta kontuz igo behar da, elur plakak igarotzeko kranpoiak eta pioleta erabili genituen. Azken metroetan berriro kranpoiak kendu eta hainbat erresalte gainditzeko “trepada” batzuk egin behar dira, zuzenean tontorrera iritsiz(gurutzera). Jaitsiera “Kalbarioko bidetik egin genuen San Adriango tunela igaro eta Santaespirituko ermitaraino iristen den pista batean jaitsiko gara. Hainbat txabola atzean utzi eta igoeran utzi dugun bidegurutzera iritsiko gara Buenabista baserrira itzuliz.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Elektrizitatea eta Elektronika (Lanbide Arloa)" topic_facet:"Linea automatizatuen muntaia- eta mantentze-lanak (Modulua)" author_facet:"Urresti, Igor"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Elektrizitatea eta Elektronika (Lanbide Arloa) Proposatutako gaia: Linea automatizatuen muntaia- eta mantentze-lanak (Modulua) Egilea: Urresti, Igor\n2 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Fabrikazio mekanikoko produkzioaren programazioa (Heziketa Zikloa). Goi maila Gehiago ... 2 Galdaketa eta pulbimetalurgiaren bidezko produkzioa (Heziketa Zikloa). Goi maila 2 Instalazioa eta mantenimendua (Lanbide Arloa) 2 Lanbide Heziketa Linea automatizatuen muntaia- eta mantentze-lanak (Modulua) 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) 2 Sistema sekuentzial programagarriak (Modulua) 1 Instalazio domotikoen eta automatikoen konfigurazioa (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


EUSKADI.-Zozketa batek Bilboko Udaleko Arabiar aretoan egiten diren ezkontzetarako data aukeratzeko lehentasunak finkatuko ditu\nZozketan sartuko diren ezkontza zibiletarako eskaerak aurkezteko epea ostiralean hasi eta irailaren 9ra arte luzatuko da\nBilboko Udalak jakinarazi nahi du, orain arte udal bulegoetan gertatzen ziren jende-pilaketak ekiditeko asmoz, aurten, berrikuntza bezala, zozketa publiko baten bidez finkatuko dira Arabiar Aretoko 2007 urteko ezkontzetarako eguna eta ordua aukeratzeko lehentasunak.\nBilboko Udaleko iturrien esantean, zozketa hau irailak 19an, egingo da Udaletxeko eraikin nagusian. Bertan, ostiraletik, hilak 1, larunbata, hilak 9, bitartean (biak barne) jasotako eskaera guztiak sartuko dira.\nEskaerak Hiritarrei Arreta egiteko Bulego Nagusian jaso eta utzi daitezke, eraikin nagusian, astelehenetik zapatura bitartean, edota barrutietako bulegoetan, astelehenetik barikura bitartean. Zozketan parte hartzeko epea amaituta, hilaren 11tik aurrera aurkezten diren gainerako eskaera guztiak jasotako hurrenkera berean antolatuko dira soberako egun eta orduen artean aukeratzeko.\nUdaleko Arabiar Aretoan ezkontzeko aukera izan nahi dutenentzat, ezinbesteko betebeharra izango da, eskaera aurkezten den unean ezkonkideetako bat Bilbon erroldatuta egotea eta erroldan gutxienez sei hilabeteko antzinatasuna izatea (datu hau Udalean bertan egiaztatuko da).\nEzkontzak bariku arratsaldez baino ez dira egingo, honako ordu hauetan: arratsaldeko 17,30, 18,00, 19,00 eta 19.30etan. Informazio gehiago www.bilbao.net helbidean.


San Gregorio ermitan erromeria egingo dute igandean, laugarrenez - Goierriko Hitza : Goierriko Hitza\nSan Gregorio ermitan erromeria egingo dute igandean, laugarrenez\nDuela lau urte berreskuratu zuten festa Astigarretako auzotarrek, San Gregorio ermita berritu eta gero. Igandean egun osoko festa izango dute.\nAstigarretako auzotarrek antolatuta, erromeria egingo dute laugarren urtez, San Gregorio ermitaren inguruan. Igande eguerdian bilduko dira bertan, eta txalaparta, bertsoak eta trikitixa izango dituzte, herritarrentzako bazkariarekin batera.\nGarai batean sona handiko erromeria izaten zen San Gregorio ermitakoa. Azken hamarkadetan, ordea, ohitura galduta zegoen, harik eta auzotar batzuek ermita berritu eta 2016an erromeria berreskuratu zuten arte.\nErmitaren bueltako festa\nLehendik ere berrikuntza ugari egindakoak dira ermita horri, 1951n eta 1993an, esaterako. Duela lau urtekoa, auzolanean egin zuten, udalaren laguntzarekin. Hura estreinatzeko aitzakian antolatu zuten festa, eta lau urte beteko ditu igande honetan.\nMandubiako aparkalekutik oinez abiatuko dira herritarrak, eta 12:00etan meza izango dute ermitan. Handik ateratakoan, salda eta pintxoak banatuko dituzte. Eskisabel anaiek txalaparta joko dute, eta Loinatz Musika Eskolako trikitilariak ere etorriko dira, giroa alaitzera. Bazkariarekin bukatuko dute festa eguna.


kritiken hemeroteka » Miranderen gutunak edo gizon baten sekretuak\n« Itsasoa suzko hitzetan | Ahots anitz »\nJon Miranderen gutunak, 1948-1972 / Patri Urkizu / Susa, 1995\nMiranderen gutunak edo gizon baten sekretuak Joxean Agirre / Egin, 1996-03-31\nEz dut egundo ezagutu maitasun gutunik gordetzen duen gizon bakar bat ere. Alderantziz, ezagutu ditudan emakume gehienek artxibatu egiten dituzte, txukundade handi edo txikiagorekin.\nBada Kunderaren nobela bat (Maitasun barregarriak, beharbada), non protagonistak maitasun damutu baten historia kontatzen duen. Interesagarria da, ze nork ez du lotsarazten duen maitasun historiarik?\nAipatzen dugun protagonistak bereak eta bi egiten ditu emakume itsusi horri (hori baita lotsarazten duen arrazoia) idatzi zizkion gutunak nola edo hala ezabatzeko, lekuko horiek deseginez gero, iragana ere garbituko duelakoan.\nBadute gutunek beste jenero literadoek ez duten gardentasun bat, pertsona bat ez baita gutunetan bezain lotsagabeki beste inon biluzten. Hori garbi asko ikusten da Susak argitara duen Jon Miranderen gutunak, 1948-1972 liburuan.\nMirande nortasun konplexu samarreko idazlea da. Kultura handikoa, poliglota, nihilista, paganoa, filonazia eta probokatzailea zen. Baina izaera aldetik misantropo, uzkur eta depresiboa izan behar zuen. Inpresio hori atera genuen bederen Parisera iritsi berritan, 1969an uste dut, Txomin Peillenen etxean afaritan ezagutu genuenean. Peillenek, afaldu eta gero, bere bidaia urrunetatik ekarritako edari susmagarri batzuk atera zituen eta segidan bien artean argitaratzen zuten Igela aldizkariaren zenbaki atzeratuak banatu zizkigun, frantses Harakiri famatuaren bidetik ateratzen zuten aldizkari heteredoxo eta probokatzailearen zenbakiak alegia euskal kulturaren itsaso barean inor probokatzea oso zaila ez zen garaiak baitziren.\nMirandek, gure harridurarako, keltiar hizkuntzaz edo erlijioaz, Nietzscheri buruz edo Euskal Herriaz sentitzen zuen iguinaz hitz egin zuen ahopeka edo juduen kontrako boutade batzuk bota zituen. Baina gizon isila zen. Kultura gehiegiz jantzitako zuberotar mutilzahar baten plantak zituen, beti uzkur eta lotsati antzean.\nOrain argitara eman diren gutunotan, aldiz, erabat biluzten da eta bere sekretuak eta zauriak erakusten ditu, bereziki Ibiñagabeitia-tarAndimari idazten dizkionetan. Bere kuriositate intelektuala, bere gordinkeriak, bere umore alditan fina eta alditan zakarra, bere juduen kontrako fobiak, eta depresioak, politikari buruzko idatziak, etsipen aldiak eta beste mila zertzelada agertzen dira gutunotan, irakurlea lotsarazteraino batzuetan. Eta nik, inoiz famatu izango naizen motiborik ikusten ez dudan arren, gehiago karta bakar bat ere ez idaztea erabaki dut, bada-ezpada.


Zimurrak - Bego Beraza - Uriola.eus\nBego Beraza 2019-10-14 10:05 Iritzia\nAdibidez, ezaguna zaizu amama zaintzeko dauden seme-alaben artean, alabek (askorentzako geure amek) jasango dutela zaintzaren kargarik handiena. Hori ere ez da txantxa, "harrigarria" zein egiatia. Hala ere, zaintza-lanez gain, beste kezka bat daukat adinekoen inguruan. Luze daramat entzuten "adinekoengandik asko dugula ikasteko", askotan entzun ere.\nEsaldia neure buruari errepikatzen diodan aldiro, betiko pentsamendu primario, gordin eta iluna datorkit: "adinekoengan gaztetan izandakoaren itxura zimurtua besterik ez dut ikusten", bizi zikloaren arabera heriotzatik hurbilago egoteak aura magiko bat sortuko balu bezala. Jarraian, planeta honetako gazterik krudelena naizela sentitzen dut.\nOndoren, hori pentsatzea zilegi dela jakiten dut. Azkenean, "adinekoengandik ikasteko asko dugula" ideia, ideia soil bezala, erromantikotzat jotzen dut eta neure teoria (primario, gordin eta iluna ere, ziurrenik) irmotzen dut: zimurrek dute garrantzia. Adinaren zimurrek harrotasunez, lotsa gabe, erakusten dute gaztetan ezkutatzen ahalegintzen garena: arroka gogorrenaren antzera ere hautsi, osatu, arrakalatu, leundu, indartu, are gehiago indartu, txikitu eta berriro eratu arte hauskorrak garela (eta eskerrak).


Azukre beltz - Wikipedia, entziklopedia askea.\nAzukre beltza sakarosazko azukre bat da, melazaren presentziagatik kolore hori bereizgarria duena. Findu gabeko edo partzialki findutako azukrea da, melaza hondarreko edukiren bat duten edo azukre zuri finduari melaza gehitzearen ondorioz sortutako azukre-kristalez osatua.\nAzukre beltzaranak %3,5 (azukre beltz argia) eta % 6,5 (azukre beltz iluna) melaza ditu. Azukre beltzak, uraren presentziari esker, azukre zuriak baino kaloria gutxiago du. Ehun gramo azukre beltzek 373 kilokaloria dituzte; azukre zuriak, berriz, 396.\n↑ (Ingelesez) «I'm Sweet Enough» New Scientist 2006-1-21.\nOrriaren azken aldaketa: 13 uztaila 2020, 19:36.